**ZMLUVA NA POSKYTOVANIE SLUŽIEB**

**PODPORY PREVÁDZKY, ÚDRŽBY A ROZVOJA OBCHODNÉHO INFORMAČNÉHO SYSTÉMU PREPRAVNEJ SIETE**

uzavretá v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov a § 65 a nasl. Zákona č. 185/2015 Z.z. Autorského zákona v znení neskorších predpisov medzi zmluvnými stranami:

|  |  |
| --- | --- |
| 1. **Objednávateľ:** | **eustream, a.s.** |
| Sídlo: | Votrubova 11/A |
|  | 821 09 Bratislava  Slovenská republika |
| Akciová spoločnosť zapísaná v Obchodnom registri Okresného súdu Bratislava I., Slovenská republika, Oddiel: Sa, Vložka číslo: 3480/B | |
| Zastúpený: |  |
| IČO: | 35 910 712 |
| IČ DPH: | SK2021931175 |
| DIČ: | 2021931175 |
| Bankové spojenie I.: | VÚB, a.s. |
| Číslo účtu: | 1101153/0200 |
| SWIFT (BIC): | SUBASKBX |
| IBAN: | SK72 0200 0000 0000 0110 1153 |
| Bankové spojenie II.: | Tatra banka, a.s. |
| Číslo účtu: | 2935700511/1100 |
| SWIFT (BIC): | TATRSKBX |
| IBAN: | SK78 1100 0000 0029 3570 0511 |
| Kontaktná osoba vo veciach  zmluvných: |  |
| Kontaktná osoba vo veciach  technických: |  |

(ďalej len „Objednávateľ“)

a

|  |  |
| --- | --- |
| 1. **Poskytovateľ** |  |
| Sídlo: |  |
|  |  |
| Zapísaná v: |  |
| Zastúpený: |  |
| IČO: |  |
| IČ DPH: |  |
| DIČ: |  |
| Bankové spojenie: |  |
| Číslo účtu: |  |
| SWIFT (BIC): |  |
| IBAN: |  |
| Kontaktná osoba vo veciach  zmluvných: |  |
| Kontaktná osoba vo veciach  technických: |  |

**(ďalej len „Poskytovateľ“)**

|  |  |
| --- | --- |
|  |  |

PREAMBULA

1. Objednávateľ ako prevádzkovateľ prepravnej siete zemného plynu na plnenie svojich zákonných úloh a zabezpečenie riadneho výkonu prevádzky prepravnej siete zemného plynu potrebuje zabezpečiť vytvorenie, dodanie a implementáciu informačného systému, ktorý bude slúžiť na obchodné riadenie prepravy plynu, ktorý je považovaný za Dielo, vytvorené na základe tejto Zmluvy o dielo na dodanie softvérového diela (ďalej len „Zmluva“) a uplatňuje sa naň príslušná platná a účinná legislatíva Slovenskej republiky.
2. Účelom tejto Zmluvy je zabezpečenie vytvorenia informačného systému, ktorý bude v plnom rozsahu zodpovedať všetkým funkčným, technickým a legislatívnym požiadavkám Objednávateľa uvedeným v tejto Zmluve a v súťažných podkladoch Verejného obstarávania, a ktorý bude v spojení s ostatnými službami poskytnutými Zhotoviteľom na základe tejto Zmluvy spôsobilým nástrojom na plnenie úloh Objednávateľa požadovaných osobitnými predpismi a cieľov deklarovaných v tejto Zmluve, resp. v ďalších dokumentoch, na ktoré táto Zmluva odkazuje.
3. Objednávateľ vyhlásil Verejné obstarávanie prostredníctvom rokovacieho konania so zverejnením v zmysle § 94 zákona č. 343/2015 Z.z. o verejnom obstarávaní a o zmene a doplnení niektorých zákonov v platnom znení, na obstaranie zákazky s názvom: Dodávka, implementácia a podpora obchodného informačného systému, vyhlásenej zverejnením oznámenia o vyhlásení Verejného obstarávania v Úradnom vestníku Európskej únie č. S230, dňa 25.11.2020, pod číslom 2020/S 230-568119 a vo Vestníku verejného obstarávania č. 250/2020 pod číslom 43800 – MRS dňa 26.11.2020, ktorej predmetom je realizácia Diela (ďalej len „Verejné obstarávanie“).
4. Úspešným uchádzačom vo Verejnom obstarávaní sa stal Zhotoviteľ, ktorý vo svojej ponuke deklaroval záujem na splnení cieľa sledovaného Objednávateľom, a za týmto účelom má záujem predmet Verejného obstarávania zrealizovať.
5. Zmluvné strany, vedomé si svojich záväzkov obsiahnutých v tejto Zmluve a s úmyslom byť touto Zmluvou viazané, sa dohodli na uzatvorení Zmluvy v nasledujúcom znení::

**I.**

**DEFINÍCIE POJMOV**

Zmluvné strany sa dohodli, že pojmy s veľkým začiatočným písmenom majú nasledovný význam:

**Systém** –informačný systém pre obchodné riadenie prepravy plynu Objednávateľa, ktorého podpora, údržba a rozvoj je predmetom tejto Zmluvy a ktorý má funkcionalitu/funkcionality definované v KNR; Systém tvorí Custom softvér a Podporný softvér vrátane akýchkoľvek ďalších zmien/úprav v Custom softvéri a Podpornom softvéri, ktoré vzniknú po odovzdaní a prevzatí diela v zmysle Zmluvy o dielo a ktoré sú doplnením alebo zmenou Systému voči stavu zaznamenanému v  KNR; Pre účely plnenia predmetu tejto Zmluvy sa za Systém považujú aj akékoľvek softvérové úpravy/konfigurácie vykonávané v Podpornom softvéri Objednávateľa, ktoré sú nevyhnutné pre správne fungovanie Systému (napr. databázové objekty v MS SQL);

**Zmluva** – táto Zmluva o podpore prevádzky, údržby a rozvoji obchodné informačného systému prepravnej siete;

**Zmluva o dielo** – zmluva ev.č. 278/20/EUS uzatvorená medzi Objednávateľom a Zhotoviteľom, zo dňa......... , na základe ktorej bol Objednávateľovi dodaný Systém;

**KNR** – dokument obsahujúci koncepčný návrh riešenia na dodanie Systému prevzatý Objednávateľom v zmysle Zmluvy o dielo, a ktorý je neoddeliteľnou súčasťou Zmluvy o dielo;

**Custom softvér** – softvér (aplikácia, integračné rozhrania), ktorý je Autorským dielom Poskytovateľa a ktorý je identifikovateľný svojím názvom, verziou a softvérovým obsahom;

**Autorské dielo** – akékoľvek dielo chránené autorským právom v zmysle Autorského zákona alebo obdobnými právami duševného vlastníctva podľa príslušných aplikovateľných právnych predpisov;

**Autorský zákon -** zákon č. 185/2015 Z.z. Autorský zákon, v znení neskorších predpisov;

**Obchodný zákonník** - zákon č. 513/1991 Zb. Obchodný zákonník, v znení neskorších predpisov;

**Zdrojový kód** – syntakticky správne zapísaná postupnosť príkazov napísaných v programovacom jazyku, ktorá obsahuje dokumentáciu v súlade s príslušnými štandardami vývoja softvéru vrátane postupov, všetky náležitostí nasadenia a špecifikácie vývojového prostredia;

**Zmluva o zdrojových kódoch** – zmluva, ktorej predmetom je dohoda o podmienkach úschovy, vydania a nadobudnutia Zdrojových kódov ku Custom softvéru uzavretá medzi Objednávateľom a Poskytovateľom v zmysle Zmluvy o dielo;

**Podporný softvér Poskytovateľa** - komerčný alebo open source softvér tretích strán iných ako Poskytovateľ, ktorý je nevyhnutný pre funkčnosť Systému a ktorý bol Objednávateľovi dodaný Poskytovateľom v zmysle Zmluvy o dielo. Zoznam Podporného softvéru Poskytovateľa je uvedený v Prílohe č. 11 Zmluvy;

**Podporný softvér Objednávateľa** - komerčný alebo open source softvér tretích strán iných ako Poskytovateľ, ktorý je nevyhnutný pre funkčnosť Systému,  a ktorý nebol Objednávateľovi dodaný Poskytovateľom v zmysle Zmluvy o dielo. Ide o softvér, ktorý bol súčasťou infraštruktúry Objednávateľa pred implementáciou Systému, najmä  operačné systémy MS Windows (vrátane natívnych služieb, napr. IIS) a  databázový systém MS SQL. Zoznam Podporného softvéru Objednávateľa je uvedený v Prílohe č. 12 Zmluvy;

**Podporný softvér** - Podporný softvér Poskytovateľa a Podporný softvér Objednávateľa;

**Update** –doplnenie nových funkcií alebo vlastností, zvýšenie stability a výkonu, zlepšenie kompatibility, zvýšenie bezpečnosti alebo opravy softvéru menšieho rozsahu, ktoré sú spravidla poskytované formou menších softvérových balíkov, ktoré dopĺňajú existujúcu verziu softvéru;

**Upgrade** – doplnenie nových funkcií alebo vlastností, zvýšenie stability a výkonu, zlepšenie kompatibility, zvýšenie bezpečnosti a/alebo opravy softvéru väčšieho rozsahu, ktoré sú spravidla poskytované formou väčších softvérových balíkov, ktoré v plnom rozsahu nahrádzajú pôvodnú verziu softvéru;

**Patch**  – oprava softvéru, ktorá rieši Bezpečnostné zraniteľnosti softvéru;

**Hrozba –** potencionálna príčina bezpečnostnej udalosti, ktorej následkom môže byť narušenie dôvernosti, dostupnosti alebo integrity softvéru alebo informácií v ňom spracúvaných;

**Bezpečnostná zraniteľnosť** - slabé miesto softvéru, ktoré môže byť zneužité Hrozbou;

**Bezpečnostná zraniteľnosť Custom softvéru –** Bezpečnostná zraniteľnosť Custom softvéru identifikovaná nezávislou odbornou autoritou na vykonávanie penetračných testov, ktoré sú klasifikované najvyšším stupňom kritickosti a zároveň ide jednoznačne o chyby programovania z dôvodu nerešpektovania zásad praktík v zmysle článku V, bod 3.7 a 3.8 Zmluvy, pričom zneužitie týchto Bezpečnostných zraniteľností je možné realizovať vzdialene alebo ich zneužitie má za následok neautorizovaný prístup k citlivým informáciám Objednávateľa;

**Bezpečnostná zraniteľnosť Podporného softvéru** **Poskytovateľa -** Bezpečnostná zraniteľnosť Podporného softvéru Poskytovateľa na úrovni „High“ a „Critical“ v zmysle Common Vulnerability Scoring System verzie 3, dostupnej na <https://nvd.nist.gov/vuln-metrics/cvss>;

**Kritická bezpečnostná zraniteľnosť –** Bezpečnostná zraniteľnosť Custom softvéru a Bezpečnostná zraniteľnosť Podporného softvéru Poskytovateľa;

**Response time** - reakčná doba Poskytovateľa, počítaná od nahlásenia Incidentu Objednávateľom do nástupu na jeho definovanie, resp. odstránenie;

**Fix time** - záväzný čas odstránenia Incidentu, počítaný medzi nahlásením Incidentu Objednávateľom a jrho odstránením Poskytovateľom;

**Incident** - akákoľvek udalosť, pri ktorej je narušená funkčnosť Systému, spôsobujúca jeho čiastočnú alebo úplnú nefunkčnosť, a/alebo čiastočné alebo úplné obmedzenie používania/prevádzky Systému, a/alebo brániaca jeho riadnemu a/alebo bezchybnému užívaniu, resp. dohodnutému alebo obvyklému fungovaniu;

Na účely plnenia predmetu tejto Zmluvy Incidenty rozdeľujeme do nasledovných troch kategórií:

**Incident kategórie A** – Systém nie je použiteľný vo svojich základných funkciách, ktoré sa môžu prejaviť výpadkom Systému ako celku, pri ktorom nie je možné použiť ani jednu jeho časť, alebo jeho výpadkom časti Systému, ktorá obmedzuje použitie Systému v podstatnom rozsahu.

**Incident kategórie B** – funkčnosť Systému je vo svojich funkciách znížená tak, že tento stav obmedzuje alebo ohrozuje bežnú prevádzku Objednávateľa.

**Incident kategórie C** – ostatné drobné Incidenty Systému, ktoré nespadajú do kategórie Incidentov A a B.

**Človekodeň** alebo **MD** - merná jednotka pre vykazovanie prácnosti, za ktorú sa považuje 8 (osem) Človekohodín;

**Človekohodina** – je merná jednotka pre vykazovanie prácnosti, za ktorú sa považuje 1 (jedna) pracovná hodina (60 minút) strávených 1 (jedným) pracovníkom Poskytovateľa poskytovaním príslušného plnenia podľa predmetu tejto Zmluvy;

**Vada -** nesúlad medzi skutočným stavom funkčnosti výsledku dodanej služby v zmysle článku II. bod 2. písm. c) Zmluvy (ďalej tiež ako „dielo**“**) a medzi funkčnými špecifikáciami diela uvedenými v príslušnej potvrdenej objednávke a jej prílohách (čiastkovej zmluve) a/alebo funkčnými špecifikáciami na Systém dohodnutými medzi zmluvnými stranami, pričom nesúlad je vzniknutý v dôsledku neplnenia  tejto Zmluvy riadne a môže spôsobiť obmedzenie alebo znemožnenie funkčnosti Systému alebo jeho časti. Poskytovateľ zodpovedá za vady diela v čase jeho odovzdania Objednávateľovi. Vadou nie je nefunkčnosť Systému alebo jeho časti spôsobená pôsobením externých faktorov, ktoré Poskytovateľ nedokáže ani pri vynaložení nevyhnutnej miery úsilia ovplyvniť alebo taká nefunkčnosť Systému, ktorú spôsobil svojím konaním Objednávateľ, alebo tretie strany;

**BOZP** - bezpečnosť a ochrana zdravia pri práci;

**PO** – požiarna ochrana;

**ZoKB** - zákon č. 69/2018 Z.z. o kybernetickej bezpečnosti a o zmene a doplnení niektorých zákonov, v znení neskorších predpisov;

**Vyhláška o bezpečnostných opatreniach** - Vyhláška Národného bezpečnostného úradu Slovenskej republiky č. 362/2018 Z.z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení, v znení neskorších predpisov;

**Analýza rizík** - analýza rizík činností, prác a služieb dodávaných podľa tejto Zmluvy vykonaná Objednávateľom na základe ZoKB a v súlade s Vyhláškou o bezpečnostných opatreniach;

**Insolvenčná udalosť** – začatie konkurzného, reštrukturalizačného alebo podobného insolvenčného konania vedeného voči Poskytovateľovi podľa akéhokoľvek aplikovateľného právneho poriadku alebo vymenovanie likvidátora, správcu alebo osoby s podobnou funkciou vo vzťahu k celému majetku Poskytovateľa alebo k akejkoľvek jeho časti;

**Prekážka plnenia zmluvy** - akákoľvek iná udalosť ako Insolvenčná udalosť, v dôsledku ktorej nedôjde, po dobu dlhšiu ako 30 (slovom: tridstať) dní, k plneniu predmetu tejto Zmluvy zo strany Poskytovateľa v rozsahu činností, prác alebo služieb nevyhnutných na zabezpečenie riadnej prevádzky Systému;

**II.**

**ÚČEL A PREDMET ZMLUVY**

1. Účelom tejto Zmluvy je zabezpečenie služieb technickej podpory softvérového riešenia úprav, údržby a rozvoja Systému, za účelom zabezpečenia jeho funkčnosti, riadnej a bezpečnej prevádzkyschopnosti a úprav funkcionalít tak, aby mohla byť zabezpečená sústavná interoperabilita so všetkými informačnými systémami, s ktorými je Systém integrovaný.
2. Predmetom tejto Zmluvy je záväzok Poskytovateľa poskytovať v rozsahu a za podmienok tejto Zmluvy pre Objednávateľa služby technickej podpory prevádzky, údržby a rozvoja Systému v nasledovnom rozsahu:
   1. služby starostlivosti o Systém v rozsahu podľa článku V., bod 1. Zmluvy;
   2. služby údržby  Systému v rozsahu podľa článku V., bod 2. Zmluvy;
   3. služby vývoja Systému podľa požiadaviek Objednávateľa v zmysle článku V. bodu 3. Zmluvy;
   4. ostatné služby súvisiace so Systémom v zmysle článku V., bodu 4. Zmluvy;

a záväzok Objednávateľa prevziať riadne a včas poskytnuté služby (ďalej spoločne tiež ako „služby“) a zaplatiť za ne Poskytovateľovi cenu v zmysle článku VI. tejto Zmluvy.

1. Súčasťou plnenia Poskytovateľa podľa tejto Zmluvy je i poskytnutie užívacích oprávnení ku všetkým častiam Systému, ktoré Poskytovateľ dodá a/alebo zmení/upraví na základe tejto Zmluvy a ktoré požívajú ochranu podľa Autorského zákona, a to v rozsahu špecifikovanom v tejto Zmluve.

**III.**

**MIESTO A TERMÍN PLNENIA ZMLUVY**

1. Miestom plnenia tejto Zmluvy sú priestory Objednávateľa, a pokiaľ to povaha vykonania služieb umožňuje, môžu byť služby vykonávané aj na diaľku cez vzdialený prístup za podmienok dohodnutých v Zmluve o pripojení externých subjektov uzavretej medzi zmluvnými stranami podľa vzoru uvedeného v Prílohe č. 5 tejto Zmluvy.
2. Služby podľa článku II., bod 1. písm. a) a písm. b) Zmluvy poskytuje Poskytovateľ Objednávateľovi na základe tejto Zmluvy, v rámci časového pokrytia a rozsahu bližšie špecifikovanom v článku V., bod 1. a 2. Zmluvy (ďalej tiež ako „Paušálne služby“). Pre vylúčenie pochybností, vystavenie objednávky Objednávateľa nie je podmienkou pre poskytnutie Paušálnych služieb Poskytovateľom.
3. Služby podľa článku II., bod 1. písm. c) a písm. d) Zmluvy poskytuje Poskytovateľ Objednávateľovi podľa jeho potrieb a požiadaviek a iba na základe uzavretých čiastkových zmlúv, ktoré môžu mať aj formu objednávok vystavených Objednávateľom a akceptovaných Poskytovateľom (ďalej len ako „Objednané služby“), Presná špecifikácia Objednaných služieb bude obsiahnutá v príslušnej čiastkovej zmluve, uzavretej spôsobom podľa článku IV., tejto Zmluvy.

**IV.**

**SPÔSOB UZATVÁRANIA ČIASTKOVÝCH ZMLÚV**

1. Objednávateľ má právo vystavovať objednávky na Poskytovateľa podľa svojho vlastného uváženia a podľa svojich aktuálnych potrieb, vždy však na základe platnej ponuky Poskytovateľa. Poskytovateľ si je zároveň vedomý, že vykonanie Objednaných služieb bez uzavretej čiastkovej zmluvy si nemôže nárokovať.
2. Každá čiastková zmluva musí obsahovať minimálne označenie zmluvných strán, označenie tejto Zmluvy, špecifikáciu Objednanej služby vrátane jej rozsahu (množstva), termín a miesto vykonania Objednanej služby, miesto odovzdania vykonanej Objednanej služby, dátum podpísania čiastkovej zmluvy, cenu stanovenú v súlade s Prílohou č. 2 Zmluvy a meno, priezvisko a podpis oprávnených osôb oboch zmluvných strán a ďalšie náležitosti stanovené touto Zmluvou.
3. Doručenie objednávky Poskytovateľovi sa považuje za návrh Objednávateľa na uzavretie čiastkovej zmluvy. Objednávateľ je oprávnený zaslať Poskytovateľovi každú objednávku (návrh na uzavretie čiastkovej zmluvy) nasledovne:

* buď ako originálnu listinu (vyhotovenie) poštou, doručovateľskou službou, kuriérom alebo osobne na adresu sídla Poskytovateľa alebo na inú adresu Poskytovateľa, ktorú Poskytovateľ Objednávateľovi písomne oznámil na účely plnenia tejto Zmluvy, alebo
* elektronickou formou vo formáte PDF (prípadne v inom všeobecne dostupnom grafickom formáte, napr. JPG, TIFF, PNG a pod.) elektronickou poštou na e-mailovú adresu Poskytovateľa uvedenú v bode 7. tohto článku.

1. Poskytovateľ sa zaväzuje každú objednávku vyhotovenú  na základe a v súlade s ponukou Poskytovateľa, odsúhlasenou Objednávateľom, a následne doručenú Poskytovateľovi v súlade s touto Zmluvou akceptovať tak, že objednávku potvrdí svojim podpisom a uvedie dátum a meno oprávnenej osoby. Poskytovateľ je povinný akceptovanú objednávku naskenovať vo formáte PDF (prípadne v inom všeobecne dostupnom grafickom formáte – napr. JPG, TIFF, PNG a pod.) a  Objednávateľovi bezodkladne, najneskôr do 2 (dvoch) pracovných dní odo dňa jej akceptovania, doručiť elektronicky (e-mailom) na e-mailovú adresu Objednávateľa uvedenú v bode 7. tohto článku Zmluvy. Na požiadanie je Poskytovateľ povinný Objednávateľovi doručiť aj originál akceptovanej objednávky poštou, doručovateľskou službou, kuriérom alebo osobne na adresu sídla Objednávateľa.
2. Pre vylúčenie pochybností, za akceptovanie objednávky Objednávateľa Poskytovateľom sa považuje, ak Poskytovateľ na objednávke uvedie dátum, meno, priezvisko a podpis oprávnenej osoby, ako aj vykonanie akéhokoľvek iného úkonu Poskytovateľa, ktorý predstavuje jeho súhlas s podmienkami uvedenými v objednávke.
3. Neakceptovanie objednávky Objednávateľa vyhotovenej a doručenej na základe a v súlade s platnou ponukou Poskytovateľa a v súlade s podmienkami stanovenými touto zmluvou a/alebo nedoručenie akceptovanej objednávky Objednávateľovi v súlade s podmienkami stanovenými touto zmluvou sa považuje za podstatné porušenie zmluvných povinností Poskytovateľa.
4. Zmluvné strany si dohodli pre účely doručovania a uzatvárania čiastkových zmlúv podľa ustanovení tohto článku nasledovné oprávnené osoby:

Oprávnená osoba Objednávateľa:

|  |  |  |
| --- | --- | --- |
| Meno | e-mail | tel. číslo |
|  |  |  |
|  |  |  |
|  |  |  |
|  |  |  |

Oprávnená osoba Poskytovateľa:

|  |  |  |
| --- | --- | --- |
| Meno | e-mail | tel. číslo |
|  |  |  |

1. V prípade zmeny oprávnenej osoby a/alebo adresy určenej pre zasielanie objednávok a/alebo uzatváranie čiastkových zmlúv je zmluvná strana, na strane ktorej k uvedenej zmene došlo, povinná o tejto zmene bezodkladne preukázateľne informovať druhú zmluvnú stranu. Zmluvné strany sa výslovne dohodli, že v prípade zmeny týchto údajov nie je nutné uzatvárať dodatok k tejto Zmluve a postačuje informácia zaslaná druhej zmluvnej strane podľa predchádzajúcej vety.
2. Čiastková zmluva sa považuje za uzavretú okamihom doručenia akceptovanej objednávky Objednávateľovi spôsobom podľa bodu 4. tohto článku.
3. Čiastkové zmluvy uzavreté medzi zmluvnými stranami počas platnosti tejto Zmluvy ostávajú naďalej platné bezo zmeny aj po ukončení platnosti tejto Zmluvy, a to do doby dohodnutej v čiastkovej zmluve, resp. do doby splnenia všetkých záväzkov z čiastkovej zmluvy vyplývajúcich. Práva a povinnosti zmluvných strán vyplývajúce z čiastkových zmlúv, ktoré boli uzavreté počas platnosti tejto Zmluvy, sa riadia ustanoveniami tejto Zmluvy aj po ukončení jej platnosti.

V.

**ROZSAH A SPÔSOB POSKYTOVANIA SLUŽIEB**

1. **Služby starostlivosti o Systém**

Služby starostlivosti o Systém zahŕňajú nasledovné činnosti a záväzky Poskytovateľa:

* 1. Poskytovateľ je povinný priebežne aktualizovať všetku dokumentáciu k Systému, odovzdanú Poskytovateľom a prevzatú Objednávateľom v zmysle Zmluvy o dielo, vrátane aktualizácie KNR o zmeny v Custom softvéri a Podpornom softvéri vykonané a/alebo dodané Poskytovateľom v rámci plnenia tejto Zmluvy (ďalej len „Prevádzková dokumentácia“), vrátane aktualizácie zoznamu Podporného softvéru a Custom softvéru, ktorý je súčasťou Prevádzkovej dokumentácie, s uvedením garantovanej major verzie Podporného softvéru Poskytovateľom, pre ktoré je Objednávateľ oprávnený aplikovať postup podľa bodu 1.4. tohto článku.
  2. Poskytovateľ je povinný zabezpečiť Systém voči identifikovaným Bezpečnostným zraniteľnostiam a  za týmto účelom je povinný prostredníctvom kvalifikovaného personálu začať proces riešenia Bezpečnostných zraniteľností bez zbytočného odkladu, v prípade Kritických bezpečnostných zraniteľností najneskôr do 48 (štyridsaťosem) hodín od nahlásenia príslušnej Bezpečnostnej zraniteľnosti prostredníctvom helpdesku podľa bodu 2.1. písm. b) tohto článku. Poskytovateľ je povinný odstrániť nahlásenú Bezpečnostnú zraniteľnosť bez zbytočného odkladu, v prípade Kritických bezpečnostných zraniteľností najneskôr do 30 (tridsať) dní od jej nahlásenia, ak sa zmluvné strany písomne nedohodnú inak.

Pokiaľ výrobca/autor Podporného softvéru Poskytovateľa neposkytne Patch do 30 (tridsať) dní od zverejnenia Kritickej bezpečnostnej zraniteľnosti, potom Poskytovateľ navrhne spôsob minimalizácie rizík spôsobených danou Bezpečnostnou zraniteľnosťou;

* 1. Poskytovateľ garantuje prevádzkyschopnosť Systému na verziách Podporného softvéru u ktorých neskončila oficiálna podpora ich výrobcu/autora. V prípade ohláseného ukončenia takejto oficiálnej podpory výrobcu/autora (a súčasne vznikne potreba vykonať Upgrade Podporného softvéru) je Poskytovateľ v dostatočnom predstihu pred takýmto ukončením podpory výrobcom/autorom povinný poskytnúť Objednávateľovi nevyhnutné inštalačné procedúry, nástroje a dokumentáciu pre vykonanie Upgrade Podporného softvéru. Podmienkou tejto služby je aj vykonanie testu/testov funkčnosti a overenie kompatibility Systému s danou novou verziou (Upgrade) Podporného softvéru v prostredí Poskytovateľa, vrátane poskytnutia nevyhnutnej súčinnosti a odbornej spolupráce pri implementácii daného Upgrad-u.

V prípade Upgrade MS SQL serveru na vyššiu verziu si službu testovania funkčnosti, overenia kompatibility a dátovej migrácie Systému v prostredí Objednávateľa môže Objednávateľ uplatniť formou a spôsobom podľa bodu 3. tohto článku Zmluvy.

* 1. Objednávateľ je oprávnený vykonávať priebežné aplikovanie Update a Patch Podporného softvéru na garantovanej major verzii Podporného softvéru v zmysle bodu 1.3. tohto článku. Súčasťou garancie Poskytovateľa v zmysle bodu 1.3. tohto článku je aj garancia prevádzkyschopnosti Custom softvéru na verziách Podporného softvéru s aplikovaným Update a Patch. Po vzájomnej dohode môžu byť v prevádzkovej dokumentácii upravené detaily aplikovania Update a Patch Podporného softvéru.
  2. Poskytovateľ garantuje podporu na nové vyššie verzie webových prehliadačov (Microsoft Edge s Chromium jadrom, Google Chrome a Mozilla Firefox).
  3. Poskytovateľ garantuje prevádzkyschopnosť Systému na podporovanej verzii Custom softvéru formou poskytovania Update a Patch vrátane poskytnutia nevyhnutných inštalačných procedúr, nástrojov a dokumentácie pre ich vykonanie.

* 1. V prípade ukončenia podpory prevádzkovanej verzie Custom softvéru u Objednávateľa, Poskytovateľ zabezpečí bezplatný Upgrade Custom softvéru (prechod na vyššiu Poskytovateľom podporovanú verziu). Poskytovateľ je povinný v dostatočnom predstihu poskytnúť Objednávateľovi nevyhnutné inštalačné procedúry, nástroje a dokumentáciu pre vykonanie tohto Upgrade vrátane poskytnutia nevyhnutnej súčinnosti a odbornej spolupráce pri jeho implementácii.

1. **Služby údržby Systému**
   1. Poskytovateľ je povinný v rámci služieb údržby poskytovať Objednávateľovi služby servisného hotline a realizácie servisných zásahov (riešenie Incidentov) v prípade nefunkčnosti Systému alebo jeho komponentov (ďalej len „služby údržby“) nasledovne:
2. Pre  prípad vzniku Incidentu (ako je definovaný v tejto Zmluve) sa Poskytovateľ zaväzuje poskytovať Objednávateľovi služby údržby 7 dní v týždni, 12 hodín denne, vrátane štátom uznaných sviatkov a dní pracovného pokoja, v čase od 7:00 do 19:00 hod. v Slovenskej republike;
3. Pomoc a podporu pri riešení vzniknutých Incidentov rieši Poskytovateľ primárne prostredníctvom dodávateľského helpdesku ([................](https://jira.ipesoft.com/servicedesk/customer/portal/41)), ktorý slúži na evidenciu Incidentov. V prípade, že dôjde k nefunkčnosti daného helpdesku, Objednávateľ je povinný nahlásiť vzniknutý Incident telefonicky na číslo +421 ............. a následne zaslať správu o Incidente spolu s vyplnením e-mailového formulára o vzniku Incidentu na e-mailovú adresu: ..................... Súčasťou nahlásenia Incidentu bude jej detailný popis a stanovenie kategórie Incidentu Objednávateľom. Poskytovateľ je povinný obratom elektronicky potvrdiť Objednávateľovi na e-mailovej adrese:..............; prijatie e-mailového formulára o vzniku Incidentu. V prípade, že nie je možné prijatie potvrdiť elektronicky, Poskytovateľ je povinný potvrdiť Objednávateľovi prijatie požiadavky na poskytnutie údržby telefonicky na telefónnom čísle +421 ................ Následne po sfunkčnení e-mailovej adresy je Poskytovateľ povinný potvrdenie poslať aj elektronickou formou;
4. Telefonické poradenstvo Poskytovateľa podľa písm. b) vyššie zahŕňa:
   * poradenstvo a konzultácie pri riešení vzniknutých Incidentov, identifikácia týchto Incidentov, hľadanie riešenia pri odstraňovaní Incidentov;
   * poradenstvo v otázkach, ktoré sa môžu vyskytovať pri používaní Systému, ktoré nie je možné vyriešiť pomocou Prevádzkovej dokumentácie.
   1. Ak ide o Incidenty kategórie A, za predpokladu ich nahlásenia Poskytovateľovi podľa bodu 2.1. tohto článku, je Poskytovateľ povinný prostredníctvom kvalifikovaného personálu začať proces definovania Incidentu (response time) bez zbytočného odkladu, najneskôr do 3 (troch) hodín od doručenia e-mailového formulára o vzniku Incidentu a odstrániť Incident (fix time) najneskôr do 1 (jedného) pracovného dňa od jej nahlásenia (helpdesk aplikácia Poskytovateľa, telefonicky alebo doručením e-mailového formulára o vzniku Incidentu), ak sa zmluvné strany nedohodnú inak.
   2. Ak ide o Incidenty kategórie B, za predpokladu ich nahlásenia Poskytovateľovi podľa bodu 2.1. tohto článku, je Poskytovateľ povinný prostredníctvom kvalifikovaného personálu začať proces definovania Incidentov (response time) bez zbytočného odkladu, najneskôr do 24 (dvadsaťštyri) hodín od doručenia e-mailového formulára o vzniku Incidentu a odstrániť Incident (fix time) najneskôr do 5 (päť) pracovných dní od jej nahlásenia (helpdesk aplikácia poskytovateľa, telefonicky alebo doručením e-mailového formulára o vzniku Incidentu), ak sa zmluvné strany nedohodnú inak.

* 1. Ak ide o Incidenty kategórie C, za predpokladu ich nahlásenia Poskytovateľovi podľa bodu 2.1. tohto článku, je Poskytovateľ povinný prostredníctvom kvalifikovaného personálu začať proces definovania Incidentu (response time) bez zbytočného odkladu, najneskôr do 48 (štyridsaťosem) hodín od nahlásenia (helpdesk aplikácia Poskytovateľa, telefonicky alebo doručením e-mailového formulára o vzniku Incidentu ) a odstrániť Incident (fix time) najneskôr do najbližšieho Upgrade, Update alebo Patch Custom softvéru, ak sa zmluvné strany nedohodnú inak.

* 1. V prípade, že Poskytovateľ počas riešenia Incidentu podľa bodu 2.2. až 2.4. tohto článku zistí, že Incident vznikol z dôvodu:
* prevádzkovania Systému Objednávateľom v rozpore s Prevádzkovou dokumentáciou (ako je definovaná v  bode 1.1. tohto článku Zmluvy) a takéto prevádzkovanie Systému je preukázateľne priamou príčinou vzniku Incidentu, vrátane prípadov použitia verzie príslušného Podporného softvéru v rozpore s  Prevádzkovou dokumentáciou;
* problému Podporného softvéru Objednávateľa, na vyriešenie ktorého je preukázateľne nevyhnutný zásah do Zdrojového kódu Custom softvéru;
* zásahu Objednávateľa na hardvéri alebo softvéri, ktorý nie je súčasťou Systému

je povinný bezodkladne, najneskôr však do stanoveného termínu fix time pre jednotlivé kategórie Incidentov v zmysle tejto Zmluvy, nahlásiť toto zistenie Objednávateľovi prostredníctvom hepldesku a preukázať pôvod vzniku Incidentu vychádzajúci z dôvodov uvedených v tomto bode a zároveň predložiť spôsob riešenia Incidentu s odhadom prácnosti potrebnej na jeho odstránenie. Objednávateľ je povinný sa najneskôr do 5 (päť) pracovných dní k zisteniu Poskytovateľa písomne vyjadriť. Zmluvné strany dohodnú spôsob odstránenia vzniknutého Incidentu.

V prípade závažného obmedzenia funkčnosti Systému (v zmysle definície Incidentu kategórie A) je Poskytovateľ povinný začať s odstraňovaním Incidentu bez zbytočného odkladu a dodržať termín odstránenia Incidentu uvedený v bode 2.2. tohto článku aj bez súhlasu Objednávateľa, pričom za odstránenie Incidentu sa bude považovať aj poskytnutie dočasného riešenia za účelom zabezpečenia funkčnosti Systému.

Pre vylúčenie pochybností, náklady na odstránenie Incidentov vzniknutých z dôvodov špecifikovaných v tomto bode 2.5. bude znášať Objednávateľ a ich riešenie sa bude riadiť podmienkami služieb vývoja Systému podľa bodu 3. tohto článku Zmluvy (Objednané služby).

1. **Služby vývoja Systému**
   1. Objednávateľ je oprávnený kedykoľvek počas platnosti tejto Zmluvy požiadať Poskytovateľa o zmenu a/alebo úpravu Systému podľa potrieb a požiadaviek Objednávateľa, najmä požiadať o doplnenie a/alebo rozšírenie existujúcich funkcionalít Systému o nové funkcionality, alebo úpravu funkcionality Systému z dôvodu nových legislatívnych požiadaviek a iné. Žiadosť o zmenu a/alebo úpravu Systému (pre účely tohto článku ďalej len „Žiadosť“), ktorej vzor tvorí Prílohu č. 1 Zmluvy, sa stáva pre zmluvné strany záväznou až na základe čiastkovej zmluvy uzavretej spôsobom podľa článku V. tejto Zmluvy.
   2. Objednávateľ predloží Poskytovateľovi Žiadosť, ku ktorej je Poskytovateľ najneskôr do 10 (desať) pracovných dní (ak sa  zmluvné strany nedohodnú inak) od jej doručenia povinný vypracovať „Návrh riešenia“, v ktorom uvedie:
2. či je navrhovaná úprava a/alebo zmena Systému realizovateľná,
3. popis navrhovaného riešenia,
4. odhad časových a personálnych kapacít a navrhovaných nákladov u Objednávateľa,
5. navrhovaný spôsob a podmienky akceptácie riešenia,
6. navrhované varianty úpravy a/alebo zmeny Systému, pokiaľ také variantné riešenie existuje a je relevantné,
7. definovanie požadovanej súčinnosti Objednávateľa,
8. termín dodania/realizácie úpravy a/alebo zmeny Systému,

(pre účely tohto článku ďalej len „Návrh riešenia“).

* 1. Pre vypracovanie Návrhu riešenia Objednávateľ poskytne Poskytovateľovi súčinnosť nevyhnutnú na jeho vypracovanie. Následne Poskytovateľ predloží Návrh riešenia Objednávateľovi na posúdenie. Objednávateľ je oprávnený požiadať o spresnenie Návrhu riešenia Poskytovateľa, pokiaľ nie je špecifikovaný jednoznačne, alebo nepokrýva všetky súvislosti riešenia. Poskytovateľ je povinný Návrh riešenia doplniť najneskôr do 5 (päť) pracovných dní odo dňa doručenia žiadosti o spresnenie Návrhu riešenia.
  2. Návrh riešenia vypracovaný Poskytovateľom podľa bodu 3.2 tohto článku a dokumentáciu k Návrhu riešenia v plnom rozsahu technickej ponuky, je Objednávateľ oprávnený predložiť na posúdenie aj tretej strane, avšak len so súhlasom Poskytovateľa. Objednávateľ je povinný informovať Poskytovateľa o predložení Návrhu riešenia tretej strane s uvedením názvu a sídla tretej strany. Posúdený Návrh riešenia môže byť predmetom rokovania medzi Objednávateľom a Poskytovateľom.
  3. V rámci dodávky služby úpravy a/alebo zmeny Systému, alebo jeho časti podľa tohto bodu, je Poskytovateľ povinný Objednávateľovi dodať aj všetku   dokumentáciu, ktorej sa predmetné úpravy/zmeny Systému týkajú, a to formou aktualizácie dotknutých častí príslušnej dokumentácie (ďalej len „Aktualizovaná dokumentácia“). Aktualizovaná dokumentácia bude nevyhnutnou súčasťou protokolu o odovzdaní a prevzatí úprav a/alebo zmien Systému do prevádzky (ďalej len „Preberací protokol“) a   musí zahŕňať aj doplnenie a aktualizáciu informácií o zmenách v URL profile webovej časti Custom softvéru. Ide najmä o pridanie/odobranie URL, zmenu parametrov alebo zmenu dátového typu parametra. Pri úpravách a/alebo zmenách Systému, vykonávaných Poskytovateľom, je Poskytovateľ povinný, na základe uplatnenej požiadavky Objednávateľa, zabezpečiť v prospech pracovníkov Objednávateľa, všetky potrebné relevantné školenia používateľov a správcov Systému, v rámci rozsahu konkrétnej vykonanej úpravy a/alebo zmeny Systému. Rozsah školení bude určený v Návrhu riešenia pre príslušnú úpravu a/alebo zmenu Systému.
  4. Objednávateľ je povinný prevziať iba riadne poskytnuté služby. Odovzdanie a prevzatie služby úpravy a/alebo zmeny Systému bude vykonané na základe úspešne vykonaných akceptačných testov, ktorých podmienky, obsah a rozsah bude definovaný v písomnej špecifikácii akceptačných testov schválenej oboma zmluvnými stranami. Akceptačné testy dodaných zmien a/alebo úprav Systému budú prebiehať v testovacom prostredí Objednávateľa. Potvrdením o  prevzatí služby úpravy a/alebo zmeny Systému je zápisnica o výsledkoch akceptačného testu / testov, ako aj Preberací protokol o prevzatí úprav a/alebo zmien Systému do prevádzky na základe úspešne vykonaných akceptačných testov, podpísaný oprávnenými zástupcami oboch zmluvných strán v rozsahu:
* identifikačné údaje zmluvných strán;
* objednávateľom pridelené evidenčné číslo Zmluvy;
* mená a funkcie ďalších účastníkov prevzatia;
* identifikáciu, stručný opis a rozsah plnení, ktoré sú predmetom prevzatia;
* vyhlásenie Poskytovateľa o tom, že predmet prevzatia je vykonaný riadne, v súlade so Zmluvou a bez Vád brániacich prevzatiu;
* výsledky príslušných testov (ak také sú);
* ďalšie informácie, ak sú potrebné pre riadne zdokumentovanie splnenia zmluvných povinností Poskytovateľa a/alebo pre prevzatie;
* miesto, dátum a čas prevzatia Diela resp. jeho časti;
* aktualizovanej dokumentácie.
  1. Poskytovateľ pri vývoji Systému podľa tohto bodu postupuje v súlade s najlepšími praktikami z oblasti bezpečného vývoja softvérových produktov. Ide najmä o praktiky Software Development Lifecycle, dostupné napr. na https://www.microsoft.com/en-us/securityengineering/sdl a OWASP Secure Coding Practices dostupné na https://www.owasp.org. V rámci vývoja a údržby webových aplikácií ide predovšetkým o požiadavky ASVS (OWASP Application Security Verification Standard) Level 3 verzia v4 a ďalšie praktiky vrátane:
     + Údaje na zápis sa odosielajú metódou POST (nie GET);
     + Znemožnenie SQL injection;
     + Znemožnenie XSS;
     + Validácia vstupov;
     + Podpora aktuálnych Javascript frameworkov, ak sú použité;
     + Nepoužívať detailné chybové hlásenia odhaľujúce verziu a typ OS a aplikačného alebo webového servera.
  2. Pri vývoji Systému podľa tohto bodu sa dôvernosť, integrita a hodnovernosť údajov zabezpečuje pomocou kryptografických prostriedkov používajúcich dostatočne odolné kryptografické mechanizmy.
  3. V prípade poskytnutia služieb vývoja Systému podľa tohto bodu je Poskytovateľ povinný dňom prevzatia služieb Objednávateľom v súlade s bodom 3.6. poskytovať služby podľa článku II. bod 1 písm. a) a b) tejto Zmluvy aj na výsledok tohto vývoja Systému, t. j. na Systém v rozsahu vykonanej úpravy a/alebo zmeny Systému.

1. **Ostatné služby súvisiace so Systémom**

Poskytovateľ je povinný poskytovať Objednávateľovi na základe uzavretej čiastkovej zmluvy aj ostatné služby, ktoré zahŕňajú:

* 1. **Školenia užívateľov a správcov Systému** (ďalej ako „školenie“), ktoré bude Poskytovateľ poskytovať po obojstrannej dohode na základe uzavretej čiastkovej zmluvy. Školenia je Poskytovateľ povinný vykonať na dohodnutom mieste, v dohodnutom termíne a dohodnutým spôsobom. Potvrdením o vykonaní školenia je prezenčná listina podpísaná účastníkmi školenia. Poskytovateľ je povinný o absolvovaní školenia vystaviť potvrdenie o absolvovaní školenia pre každého účastníka zvlášť. Poskytovateľ odporúča Objednávateľovi vykonať minimálne každé 2 (dva) roky preškolenie správcov Systému.
  2. **Konzultácie a odborné poradenstvo** (nezahŕňa telefonické poradenstvo, poskytované v rámci údržby Systému) v otázkach, ktoré sa môžu vyskytnúť pri používaní Systému a ktoré nie je možné vyriešiť pomocou Prevádzkovej dokumentácie k Systému, bude Poskytovateľ poskytovať po obojstrannej dohode na základe uzavretej čiastkovej zmluvy. Konzultácie a/alebo odborné poradenstvo je Poskytovateľ povinný vykonať na mieste, v termíne a spôsobom dohodnutým v príslušnej čiastkovej zmluve. Potvrdením o vykonaní konzultácie a/alebo odborného poradenstva je protokol o poskytnutí konzultácie a odborného poradenstva podpísaný oboma zmluvnými stranami.

**VI.**

**CENA**

1. Cena za Paušálne služby bez DPH je uvedená v Prílohe č. 2 Zmluvy.
2. Cena za Objednané služby bez DPH bude stanovená v súlade s jednotkovými cenami, uvedenými v Prílohe č. 2 tejto Zmluvy a na základe skutočne poskytnutých služieb.
3. Ceny v Prílohe č. 2 Zmluvy sú uvedené bez dane z pridanej hodnoty. K fakturovaným cenám bude uplatnená DPH v zmysle platných právnych predpisov.

**VII.**

**PLATOBNÉ A FAKTURAČNÉ PODMIENKY**

* + - 1. Cena za Paušálne služby podľa článku VI. bod 1. Zmluvy bude fakturovaná raz za kalendárny štvrťrok, po riadnom poskytnutí Paušálnych služieb Poskytovateľom v súlade s Prílohou č. 2 Zmluvy. Prvá faktúra bude vystavená tak, aby ďalšia fakturácia nadväzovala na kalendárny štvrťrok, pričom fakturovaná cena prvej faktúry bude stanovená ako alikvotná časť ročnej platby. Poskytovateľ je povinný vystaviť faktúru do 15-tich dní po poskytnutí služieb a riadne ju doručiť Objednávateľovi. Prílohou k faktúre bude (ak Zmluva nestanovuje inak) Protokol o poskytnutí služieb v zmysle Prílohy č. 3 Zmluvy.
      2. Cena za Objednané služby podľa článku VI. bod 2. Zmluvy bude fakturovaná vždy po riadnom vykonaní a protokolárnom prevzatí Objednanej služby na základe čiastkovej zmluvy. Cena za jednotlivé Objednané služby bude stanovená v súlade s cenami, uvedenými v Prílohe č. 2 tejto Zmluvy. Poskytovateľ je povinný vystaviť faktúru do 15-tich dní po poskytnutí služby a riadne ju doručiť Objednávateľovi. Poskytovateľ je povinný osobitne vyčísliť na faktúre hodnotu poskytnutých školení, poskytnutých licencií alebo upgrade.
      3. Právo na zaplatenie ceny vzniká Poskytovateľovi po riadnom a včasnom splnení jeho záväzku. Objednávateľ uhradí cenu za poskytnuté služby na základe faktúry vystavenej Poskytovateľom a doručenej Objednávateľovi. Faktúry budú vystavené v mene euro.
      4. Faktúra musí obsahovať všetky náležitosti v zmysle platných právnych predpisov a súčasne tie, ktoré sú uvedené v Prílohe č. 4 Zmluvy, upravujúcej náležitosti faktúry.
      5. V prípade, že faktúra nebude obsahovať náležitosti podľa tejto Zmluvy, Objednávateľ má právo vrátiť faktúru bez zaplatenia. Oprávneným vrátením faktúry prestáva plynúť lehota splatnosti a táto plynie odznova odo dňa doručenia novej (opravenej) faktúry.
      6. Bankové spojenie Poskytovateľa, uvedené na faktúre musí byť zhodné s bankovým spojením dohodnutým v Zmluve. V opačnom prípade je Objednávateľ oprávnený uhradiť fakturovanú sumu na bankové spojenie, uvedené na faktúre. V prípade uvedenia nesprávneho bankového spojenia alebo rozdielneho bankového spojenia v Zmluve a/alebo vo faktúre zo strany Poskytovateľa, Objednávateľ nezodpovedá za prípadnú škodu, ktorá môže v dôsledku takto nesprávne adresovanej úhrady vzniknúť; v prípade, ak z takéhoto dôvodu škoda vznikla na ťarchu Objednávateľa, Objednávateľ má právo uplatniť si náhradu škody u Poskytovateľa, ktorý škodu spôsobil. Bankové poplatky dlžníka znáša dlžník, bankové poplatky veriteľa znáša veriteľ.
      7. Zmluvné strany postupujú pri vysporiadaní svojich daňových povinností podľa právnych predpisov platných v Slovenskej republike s vylúčením možnosti prevzatia daňovej povinnosti za obchodného partnera.
      8. Lehota splatnosti faktúry je 60 dní odo dňa jej doručenia druhej zmluvnej strane, pričom za deň splnenia peňažného záväzku sa považuje deň odpísania dlžnej sumy z účtu dlžníka v prospech účtu veriteľa. Pokiaľ posledný deň lehoty splatnosti pripadne na deň pracovného voľna, pokoja alebo sviatok v Slovenskej republike ako deň splnenia peňažného záväzku bude zmluvným partnerom za rovnako dohodnutých cenových a platobných podmienok akceptovaný nasledujúci prvý pracovný deň.
      9. Úhrada záväzkov oboch zmluvných strán bude vykonaná v mene euro.
      10. Zmluvné strany sa dohodli, že postúpenie akejkoľvek pohľadávky vyplývajúcej z tejto Zmluvy je možné len na základe predchádzajúcej písomnej dohody oboch zmluvných strán.
      11. V prípade, ak Poskytovateľ je platiteľom dane z pridanej hodnoty v Slovenskej republike vrátane zahraničnej  osoby, ktorá  má na území Slovenskej republiky prevádzkareň registrovanú pre daň z pridanej hodnoty a  fakturácia za predmet Zmluvy je vystavená pod identifikačným  číslom DPH prideleným stálej prevádzkarni v Slovenskej republike, Poskytovateľ týmto vyhlasuje, že:
  1. ku dňu podpisu tejto Zmluvy neexistujú dôvody, na základe ktorých by Objednávateľ mal alebo mohol byť ručiteľom za daňovú povinnosť Poskytovateľa vzniknutú z DPH, ktorú Poskytovateľ Objednávateľovi vyúčtoval alebo vyúčtuje k cene podľa tejto Zmluvy, podľa ustanovení § 69 ods. 14 v nadväznosti na § 69b zákona č. 222/2004 Z.z. o dani z pridanej hodnoty v znení neskorších predpisov (ďalej len „zákon o DPH“).
  2. Poskytovateľ vyhlasuje a zaväzuje sa, že v prípade, ak mu tak ukladá zákon o DPH, podá k DPH riadne daňové priznanie a v prípade vzniku povinnosti zaplatiť DPH túto v dohodnutom termíne splatnosti odvedie miestne príslušnému správcovi dane.
  3. Poskytovateľ vyhlasuje, že v prípade, ak mu zákon o DPH ukladá zaplatiť DPH, nemá akýkoľvek úmysel nezaplatiť DPH vzťahujúcu sa k predmetu plnenia podľa tejto Zmluvy, alebo úmysel krátiť túto DPH, či prípadne vylákať daňovú výhodu, a nemá úmysel dostať sa do postavenia, kedy túto DPH nebude môcť zaplatiť.
     + 1. Objednávateľ je oprávnený v prípade, že Poskytovateľ písomne nepotvrdí Objednávateľovi v čase vzniku daňovej povinnosti, že Objednávateľovi nevzniká povinnosť ručenia za DPH v zmysle § 69 ods. 14 zákona o DPH v zmysle bodu 11 pozdržať úhradu sumy vo výške DPH z každej príslušnej faktúry vystavenej Poskytovateľom, s čím Poskytovateľ výslovne súhlasí.

**VIII.**

**PRÁVA A POVINNOSTI ZMLUVNÝCH STRÁN, SÚČINNOSŤ ZMLUVNÝCH STRÁN**

1. Poskytovateľ je povinný plniť túto Zmluvu prostredníctvom vlastného vhodného a odborne kvalifikovaného personálu. Objednávateľ má právo v opodstatnených prípadoch jednotlivých členov personálu Poskytovateľa odmietnuť, pričom dôvody odmietnutia musia byť opodstatnené a známe Poskytovateľovi.
2. Poskytovateľ sa zaväzuje udržiavať aktuálny stav poznatkov o Systéme, ktoré sú predmetom služieb starostlivosti a vývoja Systému. Ak by na základe poskytnutia služieb starostlivosti a vývoja Systému v zmysle článku II. bod 1. písm. a) a c) Zmluvy došlo k podstatným zmenám Systému, Poskytovateľ sa na základe uplatnenej požiadavky Objednávateľa zaväzuje vykonať školenia jednotlivých užívateľov a správcov, za vopred písomne dohodnutých podmienok.
3. Poskytovateľ je povinný vykonať všetky potrebné opatrenia na to, aby v súvislosti s plnením predmetu Zmluvy na pracoviskách Objednávateľa zaistil bezpečnosť svojich zamestnancov ako i bezpečnosť zamestnancov Objednávateľa.
4. Poskytovateľ sa zaväzuje
   1. dodržiavať všetky právne predpisy na zaistenie bezpečnosti a ochrany zdravia pri práci (BOZP) a požiarnej ochrany (PO); dodržiavať ostatné predpisy, zásady bezpečnej práce, zásady ochrany zdravia pri práci a zásady bezpečného správania na pracoviskách Objednávateľa, určené pracovné postupy a interné pokyny Objednávateľa na zaistenie BOZP a PO, s ktorými bol preukázateľne oboznámený,
   2. vykonávať iba práce, obsluhovať iba stroje a zariadenia a používať látky, ktoré sú určené špecifikáciou predmetu Zmluvy a ktoré neohrozujú zamestnancov Objednávateľa,
   3. v súvislosti s plnením Zmluvy náležite inštalovať, používať a udržiavať bezpečnostné a ochranné zariadenia nevyhnutné pre ochranu zamestnancov Objednávateľa,
   4. plniť predmet Zmluvy iba zamestnancami a osobami, konajúcimi v jeho mene, ktorým bol Objednávateľom udelený súhlas na vstup do jeho objektov,
   5. plniť predmet Zmluvy až po absolvovaní školenia BOZP a PO jeho zamestnancov alebo osôb konajúcich v jeho mene a ďalej v intervaloch určených Objednávateľom.
5. Poskytovateľ je povinný zabezpečiť pohyb svojich zamestnancov a ďalších osôb, konajúcich v jeho mene len na pracoviskách a priestoroch súvisiacich s plnením predmetu tejto Zmluvy.
6. Zmluvné strany sa zaväzujú vzájomne spolupracovať a poskytovať si všetky informácie a nevyhnutnú súčinnosť potrebné pre riadne plnenie svojich záväzkov vyplývajúcich im z tejto Zmluvy najmä:
   * 1. Objednávateľ je povinný umožniť Poskytovateľovi primeraný prístup k Systému, ako aj použitie ďalšieho súvisiaceho zariadenia alebo pamäťových médií, nevyhnutných pre výkon služieb podľa tejto Zmluvy.
     2. Objednávateľ je povinný počas celej doby trvania Zmluvy poskytovať Poskytovateľovi súčinnosť v oblasti doplnenia údajov, podkladov a iných dokladov na základe jeho požiadaviek na splnenie povinnosti poskytnúť služby riadne a včas v súlade s požiadavkami Objednávateľa a touto Zmluvou.
     3. Poskytovateľ sa zaväzuje v súlade s týmto článkom Zmluvy poskytovať súčinnosť novému budúcemu poskytovateľovi služieb identických alebo podobných ako v tejto Zmluve a to v období najmenej 6 (šesť) mesiacov pred ukončením Zmluvy, za predpokladu že súčasná Zmluva nebude so súčasným Poskytovateľom predĺžená.
7. Objednávateľ je povinný používať  Systém podľa Prevádzkovej dokumentácie alebo podľa inštrukcií Poskytovateľa. Objednávateľ nesmie vykonávať žiadne úpravy alebo opravy dodaného a/ alebo implementovaného Systému resp. jeho častí, ktoré odporujú Prevádzkovej dokumentácii dodávanej Poskytovateľom Systému.
8. Objednávateľ, alebo ním poverená osoba je oprávnený zúčastňovať sa pri činnostiach súvisiacich s poskytovaním služieb podľa tejto Zmluvy, najmä pri službách vývoja Systému podľa článku II. bod 2. písm. c) Zmluvy (pre účely tohto článku ďalej tiež ako „Vývoj Systému“), vrátane programovania, pri prípravách na odovzdanie a testovaní Systému v priestoroch Poskytovateľa. Termín prítomnosti Objednávateľa pri uvedených činnostiach bude vopred dohodnutý medzi zmluvnými stranami písomne. Kontaktná osoba vo veciach realizácie predmetu tejto Zmluvy za Objednávateľa je: .............., tel. číslo: ..........................,(Kontaktná osoba Objednávateľa) alebo v prípade jej neprítomnosti, ňou vopred písomnou formou poverená osoba. Poverenie inej osoby bude písomne oznámené Poskytovateľovi.

Kontaktná osoba Objednávateľa je oprávnená v mene Objednávateľa:

1. predkladať požiadavky na Vývoj Systému;
2. dohodovať podmienky realizácie Vývoja Systému;
3. potvrdzovať výkazy prác pracovníkov Poskytovateľa;
4. zabezpečovať poskytovanie súčinnosti Poskytovateľovi Objednávateľom;
5. podpisovať zápisnice o výsledku akceptačných testov Vývoja  Systému a Protokoly o ich odovzdaní a prevzatí do prevádzky;
6. podpisovať Protokol o poskytnutí služieb údržby Systému podľa článku II. bod 2 písm. b) Zmluvy (pre účely tohto článku ďalej tiež ako „Údržba Systému“);
7. predkladať požiadavky na konzultácie/odborné poradenstvo a školenia užívateľov a správcov Systému.
8. Kontaktná osoba vo veciach realizácie predmetu tejto Zmluvy za Poskytovateľa je: ................, tel. číslo ...................., (Kontaktná osoba Poskytovateľa), alebo v prípade jej neprítomnosti, ňou vopred písomnou formou poverená osoba. Poverenie inej osoby bude písomne oznámené Objednávateľovi.

Kontaktná osoba Poskytovateľa je oprávnená v mene Poskytovateľa:

1. vypracovať stanovisko k návrhom Objednávateľa na Vývoj  Systému;
2. dohodovať podmienky realizácie Vývoja Systému;
3. riadiť práce pri Vývoji Systému, ako aj pri poskytovaní ostatných služieb Poskytovateľa, týkajúcich sa plnenia predmetu tejto Zmluvy;
4. podpisovať zápisnice o výsledku akceptačných testov Vývoja  Systému a protokoly o ich odovzdaní a prevzatí do prevádzky;
5. podpisovať Protokol o poskytnutí služieb Údržby Systému;
6. dohodovať (odsúhlasovať) podmienky na poskytnutie konzultácií/odborného poradenstva a školení užívateľov a správcov Systému.
7. Zmluvné strany môžu kedykoľvek zmeniť kontaktnú osobu určenú podľa bodu 8. a 9. tohto článku. Zmena je voči druhej zmluvnej strane účinná odo dňa doručenia písomného oznámenia o zmene kontaktnej osoby.
8. Služby poskytované v zmysle tejto zmluvy musia byť poskytované v slovenskom, alebo českom jazyku.
9. Zmluvné strany rovnako môžu kedykoľvek zmeniť, alebo doplniť nimi dohodnuté kontaktné čísla a adresy určených kontaktných osôb. Zmena voči druhej zmluvnej strane je účinná odo dňa doručenia písomného oznámenia o zmene kontaktných údajov.

# IX.

# USTANOVENIA TÝKAJÚCE SA POVINNOSTÍ ZMLUVNÝCH STRÁN V OBLASTI KYBERNETICKEJ BEZPEČNOSTI

1. Objednávateľ ako prevádzkovateľ základnej služby podľa ust. § 3 písm. k) ZoKB, zaradený do registra prevádzkovateľov základných služieb v zmysle ust. § 17 ods. 2 písm. a) ZoKB, je podľa ust. § 19 ods. 2 ZoKB povinný uzatvoriť s dodávateľom na výkon činností, ktoré priamo súvisia s prevádzkou sietí a informačných systémov pre prevádzkovateľa základnej služby, zmluvu o zabezpečení plnenia bezpečnostných opatrení a notifikačných povinností podľa ZoKB. Zmluvné strany sa dohodli, že táto zmluva o zabezpečení plnenia bezpečnostných opatrení a notifikačných povinností podľa ZoKB je obsiahnutá v tomto článku.
2. V súlade s ust. § 8 a spôsobom podľa § 6 Vyhlášky o bezpečnostných opatreniach, Objednávateľ na základe kategorizácie Systému (ako je definovaný v tejto Zmluve) a na základe Analýzy rizík (ako je definovaná v tejto Zmluve) touto Zmluvou stanovuje nasledovné povinnosti Poskytovateľa v oblasti kybernetickej bezpečnosti, najmä:
3. Poskytovateľ sa zaväzuje dodržiavať bezpečnostné politiky a bezpečnostné opatrenia špecifikované v Prílohe č. 7 tejto Zmluvy (ďalej len „Bezpečnostné politiky a opatrenia na zabezpečenie kybernetickej bezpečnosti“), v rozsahu činností tam uvedených, a svojím podpisom tejto Zmluvy vyjadruje s nimi svoj súhlas.
4. Poskytovateľ sa zaväzuje chrániť všetky informácie poskytnuté mu Objednávateľom v rámci plnenia tejto Zmluvy v rozsahu, spôsobom a za podmienok stanovených pre ochranu dôverných informácií v článku XVI. tejto Zmluvy (ďalej len „Sprístupnené informácie“).
5. Poskytovateľ sa zaväzuje bezodkladne informovať Objednávateľa o každej zmene v Zozname osôb s prístupom k informáciám a údajom Objednávateľa (ďalej len „Oprávnená osoba Poskytovateľa“), ktorý je Prílohou č. 9 tejto Zmluvy (ďalej tiež ako „Zoznam osôb s prístupom k informáciám“), a to najneskôr 5 (päť) dní pred uskutočnením tejto zmeny elektronickou formou vo formáte PDF doručenou elektronickou poštou na nasledovnú emailovú adresu Objednávateľa: [*cybersec@eustream.sk*](mailto:.............@eustream.sk). Poskytovateľ sa súčasne zaväzuje zabezpečiť a preukázateľne informovať Objednávateľa o podpise vyjadrenia o zachovávaní mlčanlivosti každou Oprávnenou osobou Poskytovateľa po zmene Zoznamu oprávnených osôb v zmysle predchádzajúcej vety, a to minimálne v rovnakom rozsahu a za rovnakých podmienok ako je stanovené v Dohode o zachovávaní mlčanlivosti uzavretej medzi zmluvnými stranami v súlade s článkom XVI. tejto Zmluvy.
6. Poskytovateľ v súvislosti s plnením a pre účely tejto Zmluvy bude využívať prístup do počítačovej siete Objednávateľa prostredníctvom siete Internet, a na tento účel sa Poskytovateľ zaväzuje najneskôr v deň uzavretia tejto Zmluvy súčasne uzavrieť s Objednávateľom Zmluvu o pripojení externých subjektov podľa vzoru uvedeného v Prílohe č. 5 tejto Zmluvy.
7. Poskytovateľ sa zaväzuje v priebehu plnenia predmetu tejto Zmluvy umožniť Objednávateľovi kontrolu plnenia Zmluvy v priestoroch Poskytovateľa, a to za podmienok a spôsobom dohodnutým v článku X. tejto Zmluvy.
8. Poskytovateľ môže poveriť vykonaním resp. poskytnutím služieb v rozsahu predmetu Zmluvy inú osobu (ďalej len „Subdodávateľ“) iba na základe predchádzajúceho písomného súhlasu Objednávateľa, a to za podmienok a spôsobom dohodnutým v článku XI. tejto Zmluvy.
9. Poskytovateľ je povinný informovať Objednávateľa o každom kybernetickom bezpečnostnom incidente a o všetkých skutočnostiach majúcich vplyv na zabezpečenie kybernetickej bezpečnosti spôsobom a v rozsahu stanovenom v Prílohe č. 8 tejto Zmluvy.
10. Po ukončení účelu, pre ktorý boli Sprístupnené informácie odovzdané alebo po zániku tejto Zmluvy sa Poskytovateľ zaväzuje po doručení písomnej žiadosti Objednávateľa bez zbytočného odkladu odovzdať všetky originálne hmotné nosiče Sprístupnených informácií v písomnej alebo elektronickej podobe, pričom zákonné povinnosti zmluvných strán týkajúce sa archivácie Sprístupnených informácií v súlade s právnymi predpismi týmto nie sú dotknuté. V prípade, že písomná žiadosť podľa predchádzajúcej vety nebude Poskytovateľovi doručená v dobe deväťdesiatich (90) dní po zrušení účelu, pre ktorý boli Sprístupnené informácie poskytnuté alebo po zániku tejto Zmluvy, je Poskytovateľ povinný originálne hmotné nosiče Sprístupnených informácií bezodkladne bezpečne zlikvidovať, ak nejde o prípady, v ktorých by likvidácia Sprístupnených informácií bola v rozpore so zákonom ustanovenou dobou uchovávania údajov alebo inou právnou povinnosťou ustanovenou Poskytovateľovi všeobecne záväznými právnymi predpismi, od ktorých sa zmluvné strany nemôžu odchýliť. Likvidáciou Sprístupnených informácií sa rozumie ich trvalé (ireverzibilné) vymazanie z ich fyzických nosičov alebo likvidácia samotných fyzických nosičov týchto informácií, a to vrátane všetkých existujúcich kópií. Ak Poskytovateľovi vznikne povinnosť vrátiť alebo zlikvidovať Sprístupnené informácie, vráti alebo zlikviduje všetky Sprístupnené informácie, ako aj všetky deriváty vytvorené spracúvaním Sprístupnených informácií alebo na základe jeho výsledkov a zabezpečí, aby všetky Sprístupnené informácie, vrátane ich kópií, ktoré mu boli v súvislosti s touto Zmluvou poskytnuté alebo ktoré získal pri plnení tejto Zmluvy, boli vymazané zo všetkých sietí, informačných systémov a zariadení Poskytovateľa. Poskytovateľ na žiadosť Objednávateľa písomne potvrdí likvidáciu alebo vrátenie Sprístupnených informácií v ich plnom rozsahu, ktoré obsahuje dátum,  čas a spôsob ich likvidácie alebo vrátenia.
11. Poskytovateľ je povinný bezodkladne informovať Objednávateľa o všetkých dôležitých skutočnostiach, súvisiacich s plnením predmetu tejto Zmluvy, ktoré môžu ohroziť alebo obmedziť plnenie predmetu Zmluvy zo strany Poskytovateľa, prípadne spôsobiť omeškanie plnenia predmetu tejto Zmluvy. Poskytovateľ je tiež povinný bezodkladne informovať Objednávateľa o akýchkoľvek excesoch z riadneho plnenia tejto Zmluvy, najmä (no nielen) o okolnostiach týkajúcich sa závažného porušenia povinnosti Poskytovateľa v zmysle tejto Zmluvy, ktoré môže mať vplyv na bezpečnosť sietí a informačných systémov Objednávateľa. Následky uvedených excesov a príčiny ich vzniku odstraňujú zmluvné strany spoločne prostredníctvom účinných ochranných alebo nápravných opatrení,

Záväzok Poskytovateľa udeliť, poskytnúť, previesť a/alebo postúpiť na Objednávateľa všetky potrebné licencie, práva alebo súhlasy nevyhnutné na zabezpečenie kontinuity prevádzkovania základnej služby Objednávateľa aj po ukončení tejto Zmluvy je upravený v článku XII. Zmluvy.

# X.

# AUDIT KYBERNETICKEJ BEZPEČNOSTI

## Objednávateľ má právo vykonať u  Poskytovateľa kontrolu plnenia Zmluvy a dodržiavania záväzkov vyplývajúcich z tejto Zmluvy a požiadaviek právnych predpisov zameraných na zabezpečenie kybernetickej bezpečnosti v zmysle ZoKB (ďalej len “audit”). V prípade, ak Objednávateľ nevykoná audit sám, môže vykonaním auditu poveriť tretiu stranu, ktorá bude zaviazaná povinnosťou mlčanlivosti v rozsahu, v akom je k mlčanlivosti zaviazaný Objednávateľ. Poskytovateľ poskytne Objednávateľovi všetky potrebné informácie a podklady na preukázanie súladu s požiadavkami ZoKB a Vyhláškou o bezpečnostných opatreniach, ako aj preukázanie súladu s touto Zmluvou (ďalej len „Relevantná dokumentácia“).

## V priebehu auditu poskytuje Poskytovateľ Objednávateľovi alebo Objednávateľom poverenému audítorovi náležitú súčinnosť, najmä:

1. Relevantnú dokumentáciu, najmä (nie však výlučne) interné smernice a iné relevantné predpisy, komunikáciu medzi Objednávateľom a Poskytovateľom zaznamenanú podľa tejto zmluvy, zmluvy medzi Poskytovateľom a Subdodávateľmi a iné podklady preukazujúce riadne plnenie požiadaviek vyplývajúcich z príslušných právnych predpisov a tejto Zmluvy,
2. ďalšie informácie vyžiadané Objednávateľom a týkajúce sa plnenia predmetu tejto Zmluvy Poskytovateľom, a to bez zbytočného odkladu, najneskôr však do 5 (päť) pracovných dní od doručenia žiadosti Objednávateľa,
3. zodpovedajúce priestory a inú primeranú podporu počas vykonávania auditu, pokiaľ to objednávateľ požaduje,
4. na žiadosť sprostredkovaný prístup pre Objednávateľa do všetkých informačných systémov a sietí Poskytovateľa alebo Subdodávateľa, ktoré súvisia s povinnosťami Poskytovateľa uvedenými v tejto Zmluve, alebo v ktorých sú spracovávané, prenášané alebo ukladané údaje Objednávateľa. Sprostredkovaný prístup pre Objednávateľa sa vykonáva za prítomnosti určeného zamestnanca Poskytovateľa alebo Subdodávateľa. Za sprostredkovaný prístup pre Objednávateľa sa nepovažuje samostatný prístup Objednávateľa a povinné poskytnutie prístupových údajov pre Objednávateľa.

## Audit u Poskytovateľa alebo Subdodávateľa, ktorý musí byť oznámený s dostatočným časovým predstihom, nesmie neprimerane zasahovať do činností Poskytovateľa alebo Subdodávateľa. Objednávateľ sa zaväzuje zachovávať mlčanlivosť o všetkých skutočnostiach zistených počas auditu okrem informácií potrebných na uplatňovanie práv Objednávateľa voči Poskytovateľovi alebo Subdodávateľovi, prípadne v rozsahu potrebnom na uplatňovanie práv Objednávateľa voči tretím stranám (napríklad voči štátnym orgánom).

## Náklady, ktoré v súvislosti s auditom vzniknú Objednávateľovi, znáša Objednávateľ, ak tieto náklady nie sú spojené s porušením povinnosti zo strany Poskytovateľa. Náklady, ktoré v súvislosti s auditom vzniknú Poskytovateľovi, znáša Poskytovateľ, a to v celkovom rozsahu 20 (dvadsať) MD prácnosti za obdobie platnosti tejto Zmluvy.

# XI.

# SUBDODÁVATEĽ

## Poskytovateľ sa zaväzuje, že bude plniť predmet tejto Zmluvy osobne, tzn. len prostredníctvom svojich zamestnancov alebo iných osôb v obdobnom pracovnom vzťahu.

## V prípade, ak Poskytovateľ má v úmysle poveriť plnením predmetu tejto Zmluvy tretiu osobu (Subdodávateľa), je povinný o tejto skutočnosti informovať Objednávateľa a požiadať o jeho písomný súhlas v lehote do 30 (tridsať) dní pred prvým dňom zamýšľaného vykonávania činnosti, resp. prác prostredníctvom Subdodávateľa. Spolu so žiadosťou o súhlas predloží Poskytovateľ Objednávateľovi informácie o Subdodávateľovi a doklady potrebné pre jeho činnosť v takom rozsahu, v akom sú potrebné na vykonávanie služby Subdodávateľom, najmä informácie o:

1. identifikácii Subdodávateľa,
2. plánovanom rozsahu zapojenia do vykonávania / plnenia predmetu Zmluvy,
3. účele tohto zapojenia,
4. zdôvodnení zapojenia daného Subdodávateľa,
5. zárukách a primeraných technických a organizačných opatreniach prijatých Subdodávateľom.

## Bez predchádzajúceho písomného súhlasu Objednávateľa so zapojením Subdodávateľa podľa tohto článku nie je Poskytovateľ oprávnený uzatvoriť so Subdodávateľom zmluvný vzťah týkajúci sa plnenia predmetu tejto Zmluvy Subdodávateľom.

## V prípade, ak Poskytovateľ poverí plnením predmetu tejto Zmluvy Subdodávateľa, Poskytovateľ zodpovedá v plnom rozsahu za plnenie realizované Subdodávateľom, akoby ich vykonal sám.

## Poskytovateľ berie na vedomie, že ustanovenia tejto Zmluvy upravujúce zodpovednosť, práva a povinnosti Poskytovateľa sa v rovnakom rozsahu vzťahujú na Subdodávateľa. Poskytovateľ je povinný preukázateľným spôsobom oboznámiť Subdodávateľa s uvedenými právami, povinnosťami a ďalšími skutočnosťami.

## Subdodávateľ je oprávnený plniť predmet tejto Zmluvy iba osobne, tzn. len prostredníctvom svojich zamestnancov alebo iných osôb v obdobnom pomere, pokiaľ sa zmluvné strany tejto Zmluvy nedohodnú inak.

## V prípade existencie všeobecného písomného povolenia Objednávateľa so zapojením Subdodávateľa je Poskytovateľ povinný informovať Objednávateľa o akýchkoľvek zamýšľaných zmenách Subdodávateľov tak, aby mal Objednávateľ možnosť účinne namietať voči takýmto zmenám.

## V zmluve so Subdodávateľom musí Poskytovateľ dohodnúť priame právo Objednávateľa vykonať u Subdodávateľa audit alebo kontrolu v takom rozsahu, v akom je Objednávateľ oprávnený vykonať audit alebo kontrolu u Poskytovateľa. Výkonom auditu alebo kontroly u Subdodávateľa môže Objednávateľ poveriť Poskytovateľa; v uvedenom prípade Poskytovateľ dokumentuje všetky audity a kontroly, ktoré na žiadosť Objednávateľa vykonal u Subdodávateľa, a na žiadosť ju predloží Objednávateľovi. Poskytovateľ bezodkladne informuje Objednávateľa o akýchkoľvek nedostatkoch zistených u Subdodávateľa.

## Poskytovateľ sa zaväzuje, že vo vzťahu k výkonu činností Subdodávateľov zabezpečí konzistentnú úroveň ochrany Sprístupnených informácií tak, ako by ich v súlade s touto Zmluvou vykonával Poskytovateľ. Za akékoľvek konanie alebo opomenutie Subdodávateľa, najmä pokiaľ je v rozpore s právnymi predpismi alebo s touto Zmluvou, zodpovedá v plnom rozsahu Poskytovateľ.

## Zoznam Subdodávateľov schválených pre plnenie tejto Zmluvy je uvedený v Prílohe č. 10 Zmluvy. Na subdodávateľov uvedených v danej prílohe sa nevzťahujú povinnosti Poskytovateľa vyplývajúce z bodu 2 a 3 tohto článku.

# XII.

# LICENČNÉ USTANOVENIA A UŽÍVATEĽSKÉ PRÁVA

1. Na základe Zmluvy o dielo Poskytovateľ udelil Objednávateľovi právo používať Systém v rozsahu Custom softvéru, ktorý je Autorským dielom Poskytovateľa (ďalej len „Licencia**“**), a to ako Licenciu nevýhradnú, časovo neobmedzenú (po dobu trvania majetkových autorských práv), bez územného obmedzenia, v neobmedzenom rozsahu (najmä na neobmedzený počet zariadení a užívateľov) a na všetky spôsoby použitia, najmä v súlade s § 16 ods. 4 Autorského zákona na účel, pre ktorý bol Systém vytvorený Poskytovateľ súčasne udelil Objednávateľovi právo na poskytovanie Licencie na používanie Systému v rozsahu Custom softvéru tretím osobám a to za podmienky, že tretia osoba použije Autorské dielo výlučne za účelom poskytovania služby pre Objednávateľa.

1. Vzhľadom na to, že súčasťou poskytnutých služieb podľa tejto Zmluvy môže byť aj:
   * 1. vytvorenie plnení, ktoré môžu napĺňať znaky počítačového programu v zmysle Autorského zákon;,
     2. použitie počítačových programov Poskytovateľa alebo tretích osôb, vytvorených nezávisle od Systému ktoré sú na trhu obchodne dostupné a riadia sa podľa osobitných licenčných podmienok;

je k týmto súčastiam Systému poskytovaná licencia za podmienok dohodnutých ďalej v tomto článku Zmluvy, a to na účel, pre ktorý bol Systém vytvorený. Poskytnutie licencie je viazané na moment prevzatia, resp. akceptácie služieb.

1. Zmluvné strany sa dohodli, že pokiaľ Poskytovateľ vytvorí v rámci plnenia tejto Zmluvy pre Objednávateľa počítačový program/softvér chránený autorským právom alebo jeho časť – Autorské dielo prevzatím príslušných služieb udeľuje Poskytovateľ Objednávateľovi súhlas používať taký softvér/počítačový program ako licenciu nevýhradnú, časovo neobmedzenú (po dobu trvania majetkových autorských práv), územne neobmedzenú, v neobmedzenom rozsahu (najmä na neobmedzený počet zariadení a užívateľov) a na všetky spôsoby použitia najmä v súlade s § 19 ods. 4 Autorského zákona na účel, pre ktorý bol Systém vytvorený podľa Zmluvy o dielo. Špecifikácia softvéru vytvoreného Poskytovateľom podľa tejto Zmluvy, ktorá je Autorským dielom, bude súčasťou preberacieho protokolu o prevzatí príslušných služieb podľa článku V. bod 3.6. Zmluvy. Zmluvné strany sa ďalej dohodli, že Objednávateľ má právo takéto Autorské dielo, ako aj technické riešenia v ňom zachytené alebo zobrazené, meniť, upravovať, modifikovať alebo rozširovať ich funkcionalitu (ďalej len „Úpravy Autorského diela“) bez zásahu do jeho Zdrojových kódov, pričom vykonaním Úprav Autorského diela môže poveriť aj tretiu osobu výlučne za účelom poskytovania služby pre Objednávateľa.
2. Licencia podľa bodu 3. tohto článku (ďalej len „licencia“) sa vzťahuje v rovnakom rozsahu na vyjadrenie v strojovom aj Zdrojovom kóde, ako aj koncepčné prípravné materiály, súvisiacu dokumentáciu, a to aj na prípadné ďalšie verzie počítačových programov obsiahnutých v Systéme upravené na základe tejto Zmluvy.
3. Účinnosť licencie nastáva okamihom podpisu protokolu o prevzatí príslušných služieb, ktoré príslušný softvér / počítačový program, ktorý je Autorským dielom, obsahuje; do tej doby je Objednávateľ oprávnený počítačový program / softvér použiť v rozsahu a spôsobom nevyhnutným na vykonanie prevzatia služieb. Udelenie licencie nemožno zo strany Poskytovateľa vypovedať a jej účinnosť trvá aj po skončení účinnosti tejto Zmluvy, ak sa nedohodnú zmluvné strany výslovne inak.
4. Odmena za udelenie licencie spôsobom, v rozsahu a na čas uvedený v tomto článku Zmluvy je súčasťou ceny za poskytnutie služby v zmysle článku VI. bod 2 tejto Zmluvy.
5. Zmluvné strany sa tiež dohodli, že pokiaľ Poskytovateľ pri plnení Zmluvy, ako ich súčasť použije (spravidla ich spracovaním) počítačový program / softvér tretích strán (ďalej len „Softvér tretích strán“), v takomto prípade udelí Objednávateľovi oprávnenie používať Softvér tretích strán v súlade s osobitnými licenčnými podmienkami k tomuto Softvéru tretích strán. Špecifikácia Softvéru tretích strán a ich licenčných podmienok, tvoriacich súčasť služieb podľa tejto Zmluvy budú súčasťou faktúry za príslušné služby.
6. Za predpokladu že licencie podľa bodu 7. tohto bodu stratia platnosť a účinnosť, je Poskytovateľ povinný zabezpečiť kvalitatívne zodpovedajúci ekvivalent pôvodných licencií na obdobie platnosti a účinnosti tejto Zmluvy, a to takým spôsobom, aby bol Objednávateľ  schopný zabezpečovať plynulú, bezpečnú a spoľahlivú prevádzku Systému.
7. Práva podľa tohto článku Zmluvy získané v rámci plnenia tejto Zmluvy prechádzajú aj na prípadného právneho nástupcu Objednávateľa. Prípadná zmena v osobe Poskytovateľa (napr. právne nástupníctvo) nebude mať vplyv na oprávnenia udelené v rámci tejto Zmluvy Objednávateľovi.
8. Ak sú s použitím Softvéru tretích strán, služieb podpory k nemu v rozsahu akom sú nevyhnutné, či iných súvisiacich plnení spojené akékoľvek poplatky, je Poskytovateľ povinný v rámci ceny služby riadne uhradiť všetky tieto poplatky za celú dobu trvania Zmluvy. Poskytovateľ zodpovedá za úhradu licenčných poplatkov za použitie Softvéru tretích strán a súvisiacich služieb podpory a iných plnení.
9. Ak v prípade plnenia tejto Zmluvy dôjde k úprave Zdrojových kódov Custom softvéru, Poskytovateľ je povinný aktualizovať tieto Zdrojové kódy v rozsahu Custom softvéru v súlade so Zmluvou o zdrojových kódoch.
10. Poskytovateľ prehlasuje, že plnením predmetu tejto Zmluvy neporušuje autorské práva, resp. iné práva duševného vlastníctva tretích osôb a je oprávnený s prípadnými autorskými právami, resp. s iným právami duševného vlastníctva, nakladať v rozsahu uvedenom v tejto Zmluve. Poskytovateľ tiež vyhlasuje, že má práva k Systému, ktoré nie sú zaťažené takými právami tretích osôb, ktoré by znemožňovali riadny výkon licencie, inak zodpovedá za škodu tým spôsobenú. Poskytovateľ sa súčasne zaväzuje na vlastné náklady vykonať všetky účinné opatrenia na ochranu svojich práv duševného vlastníctva, ako aj ochranu práv vyplývajúcich Objednávateľovi z poskytnutej licencie, k čomu sa Objednávateľ zaväzuje poskytnúť Poskytovateľ potrebnú súčinnosť.
11. Poskytovateľ zároveň vyhlasuje, že v zmysle platného znenia Zákona o dani z príjmov č. 595/2003 Z. z. je konečným príjemcom príjmov podľa tejto rámcovej zmluvy, t.j. osoba, ktorej plynie príjem v jej vlastný prospech a má právo využívať tento príjem neobmedzene bez zmluvnej alebo inej právnej povinnosti previesť tento príjem na inú osobu. Poskytovateľ zároveň vyhlasuje, že sa nepovažuje za osobu, ktorá koná ako sprostredkovateľ za inú osobu.

**XIII.**

**ZODPOVEDNOSŤ ZA VADY A ZÁRUKA**

1. Poskytovateľ zodpovedá za vykonávanie služieb, ktoré tvoria predmet tejto Zmluvy, bez vád. Objednávateľ sa zaväzuje pri prevzatí služieb preukázať a zdokumentovať, či bola požadovaná služba odovzdaná riadne a včas a v súlade s účelom, cieľom a funkcionalitou Systému, ktorého sa týka.
2. Ak majú poskytnuté služby podľa článku II. bod 2 písm. c) Zmluvy (ďalej tiež ako „dielo“) Vady, je Objednávateľ povinný bezodkladne upovedomiť Poskytovateľa o vzniknutých Vadách. Poskytovateľ poskytuje na dielo, záruku po dobu 24 (dvadsaťštyri) mesiacov odo dňa prevzatia výsledku služby (diela) Objednávateľom, s výnimkou prípadov ak Vada vznikla v dôsledku externých faktorov alebo konaním oprávnenej osoby Objednávateľa alebo ním splnomocnenou osobou, alebo tretími stranami.
3. Počas záručnej doby podľa bodu 2. tohto článku vzniká Objednávateľovi právo požadovať a Poskytovateľovi povinnosť bezplatne odstrániť vzniknuté Vady, pokiaľ Zmluva nestanovuje inak. Záručná doba však neplynie v období, počas ktorého Objednávateľ nemohol dielo užívať pre Vady.
4. Poskytovateľ sa zaväzuje reklamované Vady odstrániť najneskôr do 30 (tridsať) kalendárnych dní od doručenia písomnej reklamácie Objednávateľa o vzniku Vady, ak sa zmluvné strany nedohodnú inak. Za písomnú reklamáciu Objednávateľa sa považuje aj reklamácia zaslaná Poskytovateľovi elektronickou poštou na e-mailovú adresu: [.................](mailto:vladimir.slamka@siemens.com)
5. Za Vady diela sa pre účely prevzatia diela považuje aj chýbajúca alebo neúplná dokumentácia, ktorú je povinný Poskytovateľ predložiť podľa tejto Zmluvy a podmienok zhotovenia diela.
6. Poskytovateľ zaručuje, že odovzdané dielo v čase odovzdania nemá právne vady, predovšetkým nie je zaťažené právami tretích osôb z priemyselného alebo iného duševného vlastníctva. Poskytovateľ sa zaväzuje nahradiť Objednávateľovi škodu spôsobenú uplatnením nárokov tretích osôb z titulu porušenia ich chránených práv súvisiacich s plnením Poskytovateľa alebo jeho subdodávateľov podľa tejto Zmluvy.
7. Poskytovateľ tiež zaručuje, že k dodanému dielu alebo jeho časti neexistujú v čase jeho odovzdania akékoľvek právne nároky vyplývajúce zo zmlúv s tretími stranami a že dielo nie je predmetom vecného bremena alebo iného obdobného právneho vzťahu, ktorý by prípadne obmedzil Objednávateľa v užívaní diela.
8. Všetky náklady súvisiace s odstránením Vád Diela znáša Poskytovateľ. Uplatnením nároku Objednávateľa z Vád diela zostávajú nedotknuté nároky Objednávateľa na náhradu škody a zmluvnú pokutu.
9. Zmluvné strany sa dohodli, že vo veciach neupravených touto Zmluvou sa zodpovednosť za vady a záruka na dielo bude primerane riadiť príslušnými ustanoveniami všeobecne záväzných právnych predpisov ( Autorský zákon, Obchodný zákonník).
10. Pre vylúčenie pochybností sa stanovuje, že treba rozlišovať medzi vadou diela, ktorá bola spôsobená nezávisle od poskytnutých služieb v zmysle tejto Zmluvy, na ktorú sa vzťahuje záručná doba v zmysle Zmluvy o dielo a práva a povinnosti zmluvných strán sa budú riadiť Zmluvou o dielo; a vadou služieb spôsobenou neposkytnutím služieb podľa tejto Zmluvy riadne (napr. Vada diela spôsobí nefunkčnosť Systému zodpovedajúcu Incidentu kategórie A, B alebo C), a v takom prípade sa budú práva a povinnosti zmluvných strán v súvislosti s takou vadou riadiť touto Zmluvou. Záručná doba zo Zmluvy o dielo a záručná doba z tejto Zmluvy majú rozdielny právny základ a ich plynutie je rozdielne.

**XIV.**

**ZMLUVNÉ SANKCIE A NÁHRADA ŠKODY**

1. Aj je Poskytovateľ v omeškaní s odstránením Bezpečnostnej zraniteľnosti v termínoch uvedených v článku V. bod 1.2. tejto Zmluvy, je Objednávateľ oprávnený fakturovať Poskytovateľ zmluvnú pokutu vo výške 200,- EUR (slovom: dvesto EUR) za každý deň omeškania, a to za každú Bezpečnostnú zraniteľnosti zvlášť.
2. Ak je Poskytovateľ v omeškaní s odstránením Incidentov, má Objednávateľ po márnom uplynutí lehôt na odstránenie Incidentu (fix time) uvedených v článku V. bod 2.2. až 2.4. tejto Zmluvy právo uplatniť zmluvnú pokutu nasledovne:
   * 1. v prípade Incidentu kategórie A podľa článku V. bod 2.2. - vo výške 500,- EUR (slovom: päťsto EUR) za každý deň omeškania, a to za každý neodstránený Incident zvlášť;
     2. v prípade Incidentu kategórie B podľa článku V. bod 2.3. - vo výške 200,- EUR (slovom: dvesto EUR) za každý deň omeškania, a to za každý neodstránený Incident zvlášť;
     3. v prípade Incidentu kategórie C podľa článku V. bod 2.4. - vo výške 100,- EUR (slovom: sto EUR) za každý deň omeškania, a to za každý neodstránený Incident zvlášť;
3. V prípade akéhokoľvek omeškania Poskytovateľa s plnením služieb uvedených v článku V. bod 3 a 4 Zmluvy v termínoch uvedených v príslušnej čiastkovej zmluve, je Objednávateľ oprávnený fakturovať Poskytovateľovi zmluvnú pokutu vo výške 0,5 % z celkovej ceny plnenia čiastkovej zmluvy, určenej v zmysle článku VI. bod 2 tejto Zmluvy, a to za každý aj začatý deň omeškania.
4. V prípade omeškania so splnením peňažného záväzku je veriteľ oprávnený fakturovať dlžníkovi úrok z omeškania vo výške 0,02% z dlžnej sumy za každý deň omeškania.
5. Objednávateľ je oprávnený fakturovať Poskytovateľovi zmluvnú pokutu vo výške 1 000,- EUR (slovom: tisíc EUR) za každé iné porušenie povinností podľa tejto Zmluvy, okrem povinností zabezpečených zmluvnou pokutou v zmysle bodu 1 až 3 tohto článku, najmä za podstatné porušenie povinností Poskytovateľa v oblasti kybernetickej bezpečnosti uvedených v článku IX. Zmluvy.
6. Uplatnením nároku na zaplatenie zmluvnej pokuty nie je dotknuté právo zmluvnej strany na náhradu preukázateľnej škody, prevyšujúcej výšku zmluvnej pokuty.
7. Ak poruší jedna zmluvná strana svoje povinnosti alebo akýkoľvek záväzok vyplývajúci z tejto Zmluvy, je povinná nahradiť škodu spôsobenú druhej zmluvnej strane. Za škodu sa považuje skutočná škoda, ktorá vznikla poškodenej zmluvnej strane v súvislosti so škodovou udalosťou.
8. V prípade, že v dôsledku porušenia povinnosti Poskytovateľa (napr. omeškaním Poskytovateľa, porušením podmienok stanovených vo všeobecne záväzných právnych predpisoch alebo v rozhodnutiach príslušných orgánov verejnej správy) dôjde k právoplatnému uloženiu pokuty alebo k uloženiu inej peňažnej sankcie Objednávateľovi, je Objednávateľ oprávnený uplatniť voči Poskytovateľovi nárok na náhradu škody vo výške takto uloženej pokuty, alebo inej peňažnej sankcie, a Poskytovateľ je povinný takto spôsobenú škodu Objednávateľovi bezodkladne, najneskôr však do 3 (troch) dní od doručenia výzvy Objednávateľa na zaplatenie nahradiť.
9. Zmluvné strany sa dohodli, že výška celkovej a úhrnnej škody uhradenej Poskytovateľom Objednávateľovi vyplývajúca s akejkoľvek prípadnej zodpovednosti Poskytovateľa na základe tejto Zmluvy vrátane celkovej sumy uhradenej z titulu zmluvných pokút podľa tejto Zmluvy nepresiahne 100% z kumulatívnej ceny za Paušálne služby v zmysle Prílohy č. 2 Zmluvy (t.j. zo súčtu ceny za všetky Paušálne služby poskytnuté za obdobie trvania Zmluvy) vrátane kumulatívnej ceny za Objednané služby stanovené v súlade s jednotkovým cenami uvedenými v Prílohe č. 2 Zmluvy (t.j. zo súčtu ceny za všetky Objednané služby skutočne poskytnuté ku dňu uplatnenia náhrady škody Objednávateľom) s výnimkou prípadov, kedy bola škoda spôsobená úmyselne Poskytovateľom alebo hrubou nedbanlivosťou Poskytovateľa resp. personálom Poskytovateľa alebo osobou, ktorá konala v mene Poskytovateľa.
10. Každá zo zmluvných strán nesie zodpovednosť za spôsobenú preukázateľnú škodu v rámci právnych predpisov a tejto Zmluvy. Obe zmluvné strany sa zaväzujú vyvinúť maximálne úsilie k predchádzaniu škôd a k minimalizácii vzniknutých škôd.

**XV.**

**OKOLNOSTI VYLUČUJÚCE ZODPOVEDNOSŤ**

* + - 1. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala.
      2. Zodpovednosť nevylučuje prekážka, ktorá vznikla až v čase, keď povinná strana bola v omeškaní s plnením svojej povinnosti, alebo vznikla z jej hospodárskych pomerov.
      3. Zmluvná strana nenesie zodpovednosť za nesplnenie svojich povinností, vyplývajúcich zo Zmluvy, ak preukáže, že:
         * nesplnenie nastalo následkom mimoriadnych nepredvídateľných a neodvrátiteľných udalostí,
         * prekážky ani ich následky nebolo možné v čase uzatvárania Zmluvy predvídať, a
         * prekážkam ani ich následkom sa nedalo zabrániť, vyhnúť ani ich prekonať.
      4. Medzi nepredvídateľné a neodvrátiteľné prekážky nepatria tie, ktoré boli spôsobené neudelením úradných povolení, licencií alebo podobných oprávnení povinnej strane.
      5. Zmluvná strana, ktorá porušuje svoju povinnosť alebo ktorá s prihliadnutím na všetky okolnosti má vedieť, že poruší svoju povinnosť zo záväzkového vzťahu, je povinná oznámiť druhej zmluvnej strane povahu a dôsledky prekážky, ktorá jej bráni alebo bude brániť v plnení povinnosti. Správa sa musí podať bez zbytočného odkladu po tom, čo sa povinná strana o prekážke dozvedela alebo pri náležitej starostlivosti mohla dozvedieť. Nesplnenie oznamovacej povinnosti zaväzuje povinnú stranu nahradiť škodu, ktorej sa mohlo včasným oznámením predísť.
      6. Účinky okolností vylučujúcich zodpovednosť sú obmedzené iba na dobu, pokiaľ trvá prekážka, s ktorou sú tieto účinky spojené.
      7. Okolnosti vylučujúce zodpovednosť oslobodzujú povinnú stranu od povinnosti uhradiť škodu, zmluvnú pokutu a iné zmluvne dohodnuté sankcie.
      8. O dobu trvania okolností vylučujúcich zodpovednosť sa predlžuje čas plnenia tak, aby bol pre oprávnenú stranu prijateľný. Počas tejto doby sa odopiera oprávnenej strane právo, ak existovalo, na odstúpenie od Zmluvy.
      9. Ak okolnosti vylučujúce zodpovednosť trvajú dlhšie ako 6 (šesť) mesiacov, ktorákoľvek zo zmluvných strán je oprávnená jednostranne od Zmluvy odstúpiť.

**XVI.**

**OCHRANA DÔVERNÝCH INFORMÁCIÍ A OSOBNÝCH ÚDAJOV**

# Zmluvné strany sú si vedomé toho, že v rámci plnenia tejto Zmluvy môžu oni alebo ich zamestnanci či zmluvní partneri, získať vedomou činnosťou druhej zmluvnej strany alebo jej opomenutím prístup k dôverným informáciám tejto druhej zmluvnej strany.

# Za účelom ochrany dôverných informácií, ktoré budú medzi zmluvnými stranami v rámci plnenia predmetu tejto Zmluvy poskytnuté a/alebo sprístupnené, sa zmluvné strany zaväzujú uzavrieť Dohodu o zachovaní mlčanlivosti, a to podľa vzoru uvedeného v Prílohe č. 6 tejto Zmluvy.

# V prípade, že Poskytovateľ poskytuje Objednávateľovi osobné  údaje dotknutých osôb (tak ako ich definujú platné právne predpisy o ochrane osobných údajov), Poskytovateľ vyhlasuje, že disponuje primeraným právnym základom na toto poskytnutie osobných údajov, pričom príslušné dotknuté osoby vopred informoval o poskytnutí ich osobných údajov Objednávateľovi, ako aj o tom, že informácie o spracúvaní osobných údajov v informačných systémoch Objednávateľa sú zverejnené na webovom sídle Objednávateľa (http://www.eustream.sk). Poskytovateľ sa zaväzuje kedykoľvek na žiadosť Objednávateľa existenciu primeraného právneho základu preukázať.

# Vzhľadom k tomu, že realizácia spolupráce medzi Objednávateľom a Poskytovateľom podľa tejto Zmluvy vyžaduje spracúvanie osobných údajov dotknutých osôb Objednávateľa Zhotoviteľom, ktorý tak bude vystupovať v postavení sprostredkovateľa v zmysle čl. 4 ods. 8 Nariadenia Európskeho parlamentu a Rady (EÚ) 2016/679 z. 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov s § 5 písm. p) zákona č. 18/2018 Z. z. o ochrane osobných údajov a o zmene a doplnené niektorých zákonov, zmluvné strany sa v súlade s vyššie uvedenou platnou európskou a národnou právnou úpravou zaviazali uzavrieť príslušnú zmluvu o sprostredkovaní osobných údajov regulujúcou podmienky spracúvania týchto údajov, ev.č. ....... dňa ........

**XVII.**

**TRVANIE A UKONČENIE ZMLUVY**

1. Táto Zmluva sa uzatvára na dobu určitú a to na obdobie 5 (piatich) rokov odo dňa nadobudnutia účinnosti zmluvy v zmysle bodu 2 tohto článku.
2. Táto Zmluva nadobúda platnosť dňom podpísania oboma zmluvnými stranami a účinnosť dňom ukončenia Post-implementačnej podpory v zmysle Zmluvy o dielo na dodávku softvérového diela ev.č. 278/20/EUS.
3. Zmluvné strany sa dohodli, že Objednávateľ má právo požiadať o predĺženie doby platnosti tejto Zmluvy, pričom v prípade uplatnenia práva Objednávateľa sa doba platnosti tejto Zmluvy automaticky predlžuje o 5 (päť) rokov. Objednávateľ svoje právo na predĺženie doby platnosti tejto Zmluvy uplatní vo forme písomného oznámenia, ktoré odošle Poskytovateľovi najneskôr 3 (tri) mesiace pred uplynutím pôvodnej doby platnosti Zmluvy. V prípade predĺženia doby platnosti tejto Zmluvy zmluvné podmienky zostávajú v platnosti bez zmeny.
4. Platnosť tejto Zmluvy môže byť ukončená:
5. písomnou dohodou zmluvných strán;
6. zánikom niektorej zo zmluvných strán bez právneho nástupcu;
7. výpoveďou podľa bodu 5. tohto článku Zmluvy;
8. odstúpením od Zmluvy podľa bodu 6. alebo bodu 7. tohto článku Zmluvy;
9. uplynutím doby platnosti Zmluvy.
10. Zmluvné strany sa dohodli, že Objednávateľ je oprávnený túto Zmluvu ukončiť aj pred uplynutím doby jej platnosti písomnou výpoveďou bez uvedenia dôvodov s 12 (dvanásť) mesačnou výpovednou lehotou. Výpovedná lehota začína plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane. Ak sa zmluvné strany nedohodnú inak, tak služby poskytované na základe tejto Zmluvy podľa článku V. bod 1. a 2. tejto Zmluvy, ktoré boli vyfakturované alebo uhradené pred doručením výpovede a služby podľa článku V. bod 3. a 4. tejto Zmluvy, ktorých realizácia bola zmluvnými stranami odsúhlasená alebo začatá na základe uzavretej čiastkovej zmluvy pred doručením výpovede, budú poskytované do ich riadneho splnenia podľa podmienok tejto Zmluvy.
11. Ktorákoľvek zo zmluvných strán je oprávnená odstúpiť od tejto Zmluvy a/alebo čiastkovej zmluvy v prípadoch stanovených touto Zmluvou alebo Obchodným zákonníkom, najmä však v prípade ak druhá zmluvná strana podstatne poruší svoje zmluvné povinnosti vyplývajúce z tejto Zmluvy a/alebo z príslušnej čiastkovej zmluvy. Právne účinky odstúpenia od Zmluvy a/alebo čiastkovej zmluvy z dôvodu podstatného porušenia nastávajú dňom doručenia písomného oznámenia o odstúpení druhej zmluvnej strane. Zmluvné strany sa dohodli, že za podstatné porušenie zmluvných povinností sa považuje porušenie akejkoľvek povinnosti, vyplývajúcej z tejto Zmluvy a/alebo čiastkovej zmluvy, ktoré nebude napravené ani v dodatočnej primeranej lehote stanovenej druhou zmluvnou stranou.
12. Zmluvné strany sa dohodli, že Objednávateľ je oprávnený odstúpiť od tejto Zmluvy s účinnosťou odo dňa doručenia písomného odstúpenia od Zmluvy Poskytovateľovi aj v prípade, ak nastane Insolvenčná udalosť a/alebo Prekážka plnenia zmluvy (ako sú definované v tejto Zmluve). Poskytovateľ je povinný písomne oznámiť Objednávateľovi hrozbu a vznik Insolvenčnej udalosti a/alebo Prekážky plnenia zmluvy spolu s jej dôsledkami a predpokladaným časom jej trvania. Správu je povinný Poskytovateľ podať bez zbytočného odkladu po tom, čo sa o Insolvenčnej udalosti a/alebo Prekážke plnenia zmluvy dozvedel alebo pri náležitej starostlivosti mohol dozvedieť. Škody vyplývajúce z neoznámenia alebo z neskorého oznámenia o hrozbe alebo vzniku Insolvenčnej udalosti a/alebo Prekážky plnenia zmluvy znáša Poskytovateľ.
13. Zmluvné strany sa dohodli, že odstúpením od Zmluvy zanikajú všetky práva a povinnosti zmluvných strán zo Zmluvy v súlade s týmto bodom. Pokiaľ z kogentných ustanovení právneho poriadku nevyplýva inak, odstúpením od Zmluvy sa zmluva nezrušuje od začiatku, ale od okamihu doručenia písomného oznámenia o odstúpení jednej zmluvnej strany druhej zmluvnej strane, pričom práva a povinnosti zmluvných strán vzniknuté a služby vykonané počas trvania Zmluvy ostávajú nedotknuté. Bez zbytočného odkladu po platnom odstúpení od zmluvy ktoroukoľvek zmluvnou stranou, zmluvné strany v súlade s ustanoveniami Zmluvy a právneho poriadku uskutočnia vysporiadanie všetkých súvisiacich nárokov a záväzkov. Pokiaľ z kogentných ustanovení právneho poriadku alebo dohody zmluvných strán nevyplýva iný spôsob vysporiadania vzájomných záväzkov, zmluvné strany súhlasia s tým, že služby vykonané do dňu odstúpenia od Zmluvy sa nevracajú, ale budú vyúčtované Poskytovateľom v súlade so Zmluvou.

**XVIII.**

**PREVOD PRÁV A POVINNOSTÍ**

1. Zmluvné strany sa dohodli, že žiadna zmluvná strana nesmie previesť svoje práva vyplývajúce z tejto Zmluvy bez predchádzajúceho písomného súhlasu druhej zmluvnej strany. V opačnom prípade je takýto prevod práv neplatný.

**XIX.**

**RIEŠENIE SPOROV**

1. Zmluvné strany sa zaväzujú, že v prípade sporov o obsah a plnenie tejto Zmluvy vynaložia všetko úsilie, ktoré je možné od nich spravodlivo požadovať, k tomu, aby tieto spory boli vyriešené cestou zmieru, najmä, aby boli odstránené okolnosti vedúce k vzniku práva od Zmluvy odstúpiť alebo okolností spôsobujúcich jej neplatnosť.
2. Ak sa zmluvné strany nedohodnú na spôsobe riešenia vzájomného sporu, má každá zo zmluvných strán právo predložiť spor na rozhodnutie príslušnému súdu.

**XX.**

**ZÁVEREČNÉ USTANOVENIA**

1. Pokiaľ nie je v Zmluve uvedené inak, platia pre tento zmluvný vzťah ustanovenia právneho poriadku Slovenskej republiky, najmä Obchodného zákonníka.
2. Akékoľvek zmeny Zmluvy podliehajú vzájomnému písomnému odsúhlaseniu oboch zmluvných strán formou písomného dodatku k tejto Zmluve.
3. V prípade, že by sa niektoré ustanovenia tejto Zmluvy stali neplatnými alebo neúčinnými, alebo ak by sa v dôsledku legislatívnych zmien dostali niektoré z ustanovení tejto Zmluvy do rozporu s platným právnym poriadkom Slovenskej republiky, nie je týmto dotknutá platnosť a účinnosť zostávajúcich ustanovení tejto Zmluvy. Namiesto neplatného alebo neúčinného ustanovenia platia za zmluvne dohodnuté tie ustanovenia, ktoré sa svojim zmyslom a účelom neplatnému alebo neúčinnému ustanoveniu Zmluvy najviac približujú.
4. Zmluvné strany si môžu v príslušných čiastkových zmluvách individuálne dohodnúť aj iné podmienky, ako sa uvádzajú v tejto Zmluve. Takto dohodnuté podmienky sú potom platné len pre príslušnú čiastkovú zmluvu a majú prednosť pred ustanoveniami tejto Zmluvy.
5. Táto Zmluva vrátane príloh je vyhotovená v 4 (štyroch) rovnopisoch v slovenskom jazyku, pre každú zmluvnú stranu po 2 (dva) rovnopisy.
6. Zmluvné strany výslovne prehlasujú, že táto Zmluva zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú.
7. Zmluvné strany prehlasujú, že podpisom tejto Zmluvy prevzali aj prílohy, ktoré sú neoddeliteľnou súčasťou tejto Zmluvy.

**Prílohy:**

Príloha č. 1 Žiadosť o zmenu a/alebo úpravu Systému

Príloha č. 2 Špecifikácia ceny

Príloha č. 3 Protokol o poskytnutí služieb

Príloha č. 4 Náležitosti faktúry

Príloha č. 5 Zmluvu o pripojení externých subjektov

Príloha č. 6 Dohoda o zachovaní mlčanlivosti

Príloha č. 7 Bezpečnostné politiky a opatrenia na zabezpečenie kybernetickej bezpečnosti

Príloha č. 8 Hlásenie kybernetických bezpečnostných incidentov

Príloha č. 9 Zoznam osôb s prístupom k údajom a informáciám

Príloha č. 10 Zoznam subdodávateľov

Príloha č. 11 Zoznam Podporného softvéru Poskytovateľa

Príloha č. 12 Zoznam Podporného softvéru Objednávateľa

Za Objednávateľa: Za Poskytovateľa:

V Bratislave, dňa: ....................... V ...................., dňa: .................................

..............................................

............................................. .............................................