**Príloha č. 5**

**Zmluva o vzdialenom pripojení externých subjektov**

uzavretá podľa § 269 ods. 2 zákona č. 513/1991 Zb. Obchodný zákonník v platnom znení

medzi zmluvnými stranami:

Obchodné meno: **eustream a.s.**

Sídlo: Votrubova 11/A, 821 09 Bratislava

IČ DPH: SK2021931175

DIČ: 2021921173

IČO: 35 910 712

Označenie registra: Akciová spoločnosť zapísaná v Obchodnom

registri Okresného súdu Bratislava I: oddiel Sa

vložka 3480/B

Bankové spojenie I: VÚB, a.s., Dulovo námestie č.1, Bratislava

Číslo účtu: BIC(SWIFT): SUBASKBX

1101153/0200

IBAN: SK72 0200 0000 0000 0110 1153

Bankové spojenie II: Tatra banka, a.s.

Číslo účtu: BIC(SWIFT): TATRASKBX

2935700511/1100(SKK)

IBAN: SK55 1100 0000 0026 4700 0019

2923040210/1100(EUR)

IBAN: SK78 1100 0000 0029 3570 0511

Zastúpený:

....................................................................................

....................................................................................

....................................................................................

....................................................................................

(ďalej len **„EUS“**)

a

....................................................................................

....................................................................................

....................................................................................

....................................................................................

....................................................................................

(ďalej len „**Externý subjekt**“)

**I.**

# Predmet zmluvy

1. Predmetom tejto zmluvy je záväzok EUS umožniť Externému subjektu (oprávnené osoby v zmysle prílohy č. 1) prístup k interným systémom a sieťam eustream a.s. (ďalej aj „EUS systémy a siete“) prostredníctvom siete Internet, za podmienok a v súlade s pravidlami, definovanými v tejto zmluve a technickej špecifikácii v prílohe č.2, pre plnenie povinností Externého subjektu vyplývajúceho zo zmluvy .................... .
2. Pre účely plnenia tejto zmluvy sa na strane EUS stanovujú nasledovné kontaktné osoby:

IT biznis kontaktnou osobou (spravidla pracovník IT aplikačnej podpory) je................ a IT VPN kontaktná osoba (pracovník IT infraštruktúry).................

1. Prístup k EUS systémom a sieťam nie je trvalý (v režime 24/7), ale zriaďuje sa Externému subjektu ad-hoc pri poskytovaní konkrétnej služby (najmä riešenie incidentu) pre EUS. Ak vznikne potreba Externého subjektu pre prístup k EUS systémom a sieťam, Externý subjekt je povinný kontaktovať IT biznis kontaktnú osobu, ktorá zabezpečí Externému subjektu povolenie ad-hoc prístupu.
2. Externý subjekt sa zaväzuje využívať prístup do EUS siete a systému v súvislosti s plnením pracovných povinností alebo pre účely súvisiace s poskytovaním služieb výlučne v prospech EUS a v súlade s podmienkami a pravidlami definovanými v tejto zmluve.
3. EUS je oprávnený monitorovať aktivitu Externého subjektu a v prípade zistenia podozrivých aktivít Externého subjektu, zablokovať prístup a oznámiť mu túto skutočnosť.
4. Externý subjekt je oprávnený používať v EUS systémoch a sieťach len softvér, ktorý bol schválený zo strany EUS. V urgentných a odôvodnených prípadoch, najmä riešenie kritických incidentov, ktoré nie je možné riešiť s už schváleným softvérom, je možné po dohode s IT biznis kontaktnou osobou použiť aj softvér, ktorý doposiaľ nebol schválený.
5. Externý subjekt má umožnený prístup na centrálny prístupový bod (terminálový server) vo vnútornej infraštruktúre EUS, na ktorom budú inštalované nevyhnutné softvérové nástroje pre vykonávanie služby v zmysle zmluvy ......., a z ktorého bude mať Externý subjekt následne prístup k cieľovým EUS systémom a sieťam. V odôvodnenom prípade môže byť zo strany EUS umožnený iný typ prístupu (uvedie sa do prílohy č. 2).

**II.**

# Povinnosti Externého subjektu

1. Externý subjekt pristupuje k EUS systémom a sieťam len z počítača autorizovaného Externým subjektom v súlade s politikou Externého subjektu.
2. Počítač, z ktorého Externý subjekt pristupuje k EUS systémom a sieťam  musí byť pravidelne aktualizovaný (operačný systém a aplikácie), a musí byť na ňom inštalovaná ochrana proti škodlivému kódu, ktorá je pravidelná aktualizovaná (najmä vzorky škodlivého kódu), prostriedok na prevenciu prieniku do tohto počítača (napr. host firewall, host IPS). Externý subjekt je v plnej miere zodpovedný za prípadnú infiltráciu EUS systémov a sietí prostredníctvom vzdialeného pripojenia Externého subjektu.
3. Externý subjekt sa zaväzuje pre používanie vzdialeného pripojenia k EUS systémom a sieťam akceptovať politiku hesiel, technické, autentizačné a autorizačné parametre určené EUS.
4. Externý subjekt je povinný zúčastňovať sa predpísaných školení a poučení, týkajúcich sa externého pripojenia k EUS systémom a sieťam.
5. Externý subjekt pripojený k EUS systémom a sieťam prostredníctvom siete Internet zodpovedá v plnom rozsahu za to, že nevykonáva nelegálne činnosti a nevyužíva toto pripojenie v rozpore s predmetom tejto zmluvy.
6. Externý subjekt sa zaväzuje neposkytnúť tento prístup tretej osobe, vrátane rodinných príslušníkov.
7. Externý subjekt si je vedomý povinností vyplývajúcich z ochrany licenčných práv ku klientskej aplikácii pre externé VPN pripojenie (ďalej aj „VPN klient“) v zmysle prílohy č. 2. EUS poskytuje Externému subjektu VPN klienta výlučne za účelom prístupu k EUS systémom a sieťam. Externý subjekt sa zaväzuje tento SW ďalej nešíriť a neinštalovať na iné zariadenia ako sú autorizované zariadenia Externého subjektu na prístup k EUS systémom a sieťami za účelom  poskytovania služieb v prospech EUS v zmysle zmluvy .............
8. Externý subjekt sa prihlasuje k EUS systémom a sieti prostredníctvom 2-faktorovej autentifikácie. Nastavenia a procedúry spojené s 2-faktorovou autentifikáciou sú uvedené v prílohe č. 2.
9. Externý subjekt je povinný chrániť a ďalej nezverejňovať informácie, ktoré mu boli poskytnuté, alebo ktoré sa dozvedel v súvislosti s prístupom k EUS systémom a sieťam. Táto povinnosť trvá aj po ukončení platnosti tejto zmluvy.
10. Externý subjekt je povinný riadiť sa pokynmi EUS IT správcov, ktoré sa vzťahujú na riadenie prevádzky prístupu k EUS systémom a sieťami.
11. Externý subjekt je povinný pri každej zmene aktualizovať zoznam svojich zamestnancov, pre ktorých žiada vzdialený prístup, minimálne však raz ročne k 1. marcu. Zoznam oprávnených zamestnancov Externého subjektu je prílohou tejto zmluvy.

**III.**

**Povinnosti EUS**

1. EUS je povinný vytvoriť technické podmienky pre vzdialené pripojenie Externého subjektu k EUS systémom a sieťam.
2. EUS je povinný informovať Externý subjekt v prípade plánovaných zmien technických podmienok pre vzdialené pripojenie v dostatočnom predstihu.
3. EUS poskytuje softvér (VPN klient), inštalačné a prevádzkové postupy softvéru na prístup k EUS systémom a sieťam.
4. EUS sa zaväzuje poučiť oprávnených zamestnancov Externého subjektu o používaní VPN klienta a zároveň poučiť o príslušných bezpečnostných pravidlách ako politika hesiel, technické, autentizačné a autorizačné parametre pre pripojenie k EUS systémom a sieťam.
5. EUS pravidelne raz ročne skontroluje využívanie pridelených oprávnení pre vzdialené pripojenie Externého subjektu. V prípade pasívneho konta je EUS oprávnený účet zamestnanca Externého subjektu zablokovať alebo vymazať.

**IV.**

# Možnosti ukončenia zmluvy

1. V prípade, ak Externý subjekt poruší akúkoľvek podmienku alebo pravidlo využívania EUS systémov a sietí, definované v tejto zmluve, je EUS oprávnený s okamžitou platnosťou vypnúť technické rozhranie pripojenia k počítačovej sieti EUS a uplatniť si nárok na zaplatenie zmluvnej pokuty vo výške 1000 € a náhradu skutočnej škody, ak bola spôsobená.
2. V prípade, ak Externý subjekt prestane plniť úlohy súvisiace s plnením pracovných povinností alebo poskytovaním služieb v prospech EUS je povinný najneskôr do 3 dní od vzniku takejto právnej skutočnosti písomne oznámiť túto skutočnosť EUS a ukončiť využívanie prístupu k EUS systémom a sieťam. V prípade porušenia tejto povinnosti je Externý subjekt povinný zaplatiť EUS zmluvnú pokutu vo výške 330 € a náhradu škody, ak bola EUS neoprávneným využívaním vzdialeného pripojenia k EUS systémom a sieťam spôsobená.
3. EUS je oprávnený zablokovať účet oprávneného zamestnanca Externého subjektu pokiaľ nevyužíva vzdialené pripojenie viac ako 3 mesiace.
4. EUS je oprávnený kedykoľvek z technických a prevádzkových dôvodov rozhodnúť o ukončení využívania EUS systémov a sietí Externým subjektom.

**V.**

**Záverečné ustanovenia**

1. Právne vzťahy touto zmluvou neupravené sa riadia príslušnými ustanoveniami Obchodného zákonníka v platnom znení. Ak sa niektoré ustanovenia tejto zmluvy stanú neúčinné, neovplyvní to platnosť ostatných ustanovení. Namiesto neúčinného ustanovenia alebo na vyplnenie zmluvnej medzery dohodnú zmluvné strany takú klauzulu, ktorá sa najviac priblíži k sledovanému zámeru zmluvných strán.
2. Pokiaľ je niektoré ustanovenie tejto zmluvy neplatné alebo nevymáhateľné alebo sa takým stane, ostatné ustanovenia zostanú  nedotknuté v platnosti.
3. Neuplatnenie akýchkoľvek práv ktoroukoľvek zmluvnou stranou sa nepovažuje za vzdanie sa takýchto práv, ani čiastočné uplatnenie akéhokoľvek práva nezabráni ďalšiemu uplatneniu týchto práv.
4. Táto zmluva sa spravuje právnymi predpismi platnými na území Slovenskej republiky. Prípadné spory vyplývajúce z tejto zmluvy budú riešené všeobecným súdom so sídlom na území Slovenskej republiky.
5. Neoddeliteľnou súčasťou tejto zmluvy je Príloha č. 1 - Zoznam oprávnených zamestnancov Externého subjektu pre vzdialený prístup k EUS systémom a sieťam a Príloha č. 2 – Technická špecifikácia
6. Zmluva sa uzatvára na dobu neurčitú a platnosť a účinnosť nadobúda dňom podpisu oboch zmluvných strán.
7. Zmluva sa uzatvára v 2 originálnych vyhotoveniach, po jednom pre každú zmluvnú stranu.
8. Zmluvu možno meniť iba písomne, a to na základe dohody zmluvných strán, podpísanej oboma zmluvnými stranami.
9. Dňom podpisu tejto zmluvy zaniká pôvodná Zmluva o externom pripojení s tretími stranami alebo akákoľvek iná obsahom podobná zmluva.
10. Zmluvné strany prehlasujú, že túto zmluvu uzatvorili slobodne, vážne a bez omylu, nebola uzatvorená v tiesni ani za nápadne nevýhodných podmienok, zmluvu si prečítali, jej obsahu porozumeli a na znak súhlasu s jej obsahom ju podpisujú.

V Bratislave dňa: .................................. V ............. dňa: ....................................

Za **EUS**: Za **Externý subjekt:**

............................................................ ................................................................

............................................................ ................................................................

**Príloha č. 1**

**Zoznam oprávnených zamestnancov Externého subjektu pre vzdialený prístup k EUS systémom a sieťam**

|  |  |  |
| --- | --- | --- |
|  | **Meno, priezvisko** | **Účel vzdialeného pripojenia** |
| 1. |  |  |
| 2. |  |  |
| 3. |  |  |
| 4. |  |  |
| 5. |  |  |
| 6. |  |  |
| 7. |  |  |
| 8. |  |  |
| 9. |  |  |
| 10. |  |  |

|  |  |
| --- | --- |
| **Platnosť zoznamu** |  |

V .................................. dňa ......................

........................................................................

Externý subjekt

**Príloha č. 2**

**Technická špecifikácia**

1. **Povolené EUS systémy a služby**

Pre prístup vzdialeného pripojenia sú povolené nasledovné služby EUS :

|  |  |  |
| --- | --- | --- |
| Server | IP Adresa | Služba/Port |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

1. **VPN klient**

.......................................................................................................................................................

1. **Spôsob distribúcie a aktualizácie VPN klienta**

.......................................................................................................................................................

1. **2-faktorová autentifikácia – procedúry a nastavenia**

.......................................................................................................................................................